Logistika u Srbiji » IT U LOGISTICI » Programi - softverska rešenja - Strana 1\nIT U LOGISTICI » Programi - softverska rešenja\nLogisoft je osnovan 2002. godine od firme IMBEX GmbH iz Švajcarske kao inženjerski biro za logistiku i softver. Mi smo fleksibilna i dinamična, servisu okrenuta kompanija, specijalizovana za vrhunska logistička i softverska rešenja. Mladi tim, sastavljen od inženjera softvera i industrijskih stručnjaka, je logističko iskustvo stekao kroz projekte u velikim svetskim firmama. Naš cilj je da damo rešenje za upravljanje i kontrolu logističkog lanca od prodaje do proizvodnje, nezavisno od oblasti delatnosti, kao i konsultaciju i podršku u vašem poslovanju. Naši proizvodi su najbolji u svojoj klasi. Moćni, fleksibilni i smanjuju troškove, skrojeni da zadovolje vaše sadašnje i buduće potrebe.\nTelefon: 063/ 322 134\nAdresa: Srnetička 12/20, 11000 Beograd\nHeadSoft group je moderna firma osnovana 2007. godine. Od samog osnivanja svoje poslovanje temeljimo na pružanju sveobuhvatnih rešenja izrađenih najmodernijim alatima. Mi pomažemo našim klijentima da u potpunosti iskoriste poslovne mogućnosti i povećaju svoju konkurentnost, implementacijom naših informacionih sistema koji se stalno prilagođavaju novim zahtevima. Pružamo visokokvalitetna, pouzdana rešenja koja u obzir uzimaju potencijal klijenata za budući rast i razvoj. Analiziramo tekuće poslovne procese i primenjujemo najbolje prakse do kojih dolazimo na različitim projektima i implementacijama. Naši dosadašnji partneri i rezultati koje oni ostvaruju korišćenjem naših Informacionih sistema su naša najbolja preporuka.\nTelefon: 011/ 212 04 50\nTelefon: 011/ 212 04 51\nFax: 011/ 212 04 53\nAdresa: Bulevar dr Zorana Đinđića 73 , 11070 Novi Beograd\nb4b je vodeća SAP konsultantska kuća u regionu, sa preko sto zaposlenih, iskusnih SAP konsultanata dokazanih na preko 60 uspešno realizovanih projekata implementacije SAP rešenja. Danas je firma b4b pozicionirana na tržištu sa sledećim osnovnim delatnostima: • isporuka SAP licenci • konsalting pri implementaciji SAP • edukacija korisnika za korišćenje SAP • podrška korisnicima SAP • razvoj lokalne verzije SAP rešenja


I u najjačoj klasi domaćeg šampionata u brzinskom motociklizmu u kome se takmiče vozači sa mašinama od 1000ccm, Revochip professional tining servis imaće takmičara kome će u sezoni 2012 pružiti tehničku podršku. Goran Stevanović Mrsi dobro je poznato ime domaćeg moto-sporta i u svojoj relativno kratkoj karijeri iza...\nRevochip professional tuning servis u takmičarsku sezonu 2012 ulazi sa novim projektom. Pored podrške dvojici aktuelnih Šampiona u auto sportu, Milovanu Vesniću i Vladici Rabrenoviću, Revochip će tokom ove sezone pratiti i mladog motociklistu Dušana Blagojevića.\nBlagojević u sezonu 2012 domaćeg moto-šampionata ali i šampionata Balkana ulazi...\nZlatna kaciga Vladice Rabrenovića\nKraljica sportskog automobilizma, reli, najzahtevnija je disciplina auto-sporta. Vozači i njihovi automobili tokom 2-3 dana, koliko traje jedno takmičenje, pređu više stotina kilometara po asfaltnim i makadamskim putevima u jakom tempu koji običan vozač i vozilo ne dožive u svom životnom veku. Tri godine za redom, 2009-2011 što...\nDijamantska kaciga Milovana Vesnića\nRevochip tuning servis sa ponosom ističe da je jedan od zvaničnih partnera najvećeg imena domaćeg auto sporta, Milovana Mikice Vesnića. U sezoni 2011 zajedno sa Mikicom Vesnićem Revochip je osvojio titulu na kružnim stazama u najjačoj klasi Šampionata Srbije kao i naslov prvog Šampiona regionalnog FIA KUP-a Bezbednost...


Niška televizija » Putin: SAD kritikuju Rusiju zbog Sirije, a odbijaju dijalog\nPutin: SAD kritikuju Rusiju zbog Sirije, a odbijaju dijalog\nObjavljeno 15.10.2015. 10:36\nMOSKVA – Odluka zvaničnog Vašingtona da omete ruske napore za diplomatsko angažovanje po pitanju Sirije nije konstruktivna i ukazuje na nedostatak volje za razgovor, izjavio je danas ruski predsednik Vladimir Putin.\nOn je na taj način prokomentarisao to što je administracija predsednika SAD Baraka Obame odbacila predlog da primi rusku delegaciju na čelu sa premijerom Dmitrijem Medvedevim radi razgovora o razmimoilaženjima koje SAD i Rusija imaju po pitanju sirijske krize, preneo je sajt „Raša tudej“.\n„Verujem da takva pozicija nije konstruktivna. Slabost te pozicije je u tome što se ona bazira na odsustvu plana. Izgleda kao da oni nemaju o čemu da razgovaraju“, rekao je Putin tokom sastanka sa predsednikom Kazahstana Nursultanom Nazarbajevim u Astani.\nPutin je u utorak izjavio da je Rusija predlagala da u Moskvi bude održan sastanak u Siriji na visokom vojnom i političkom nivou, kao i da u Vašington uputi delegaciju na čijem čelu bi mogao da bude Medvedev. Putin je tada rekao da iz SAD još nema odgovora.\nŠef ruske diplomatije Sergej Lavrov izjavio je juče da su SAD odbile da pošalju visoku vojnu delegaciju u Moskvu kako bi se razgovaralo o ozbiljnijoj koordinaciji borbi u Siriji, što je predložila Moskva. Lavrov je rekao da je predlog izneo ruski predsednik Vladimir Putin tokom posete Njujorku krajem septembra.\nZvanični Vašington je saopštio da neće da pregovara ukoliko Rusija ne prestane da podržava vladu sirijskog predsednika Bašara Asada.\nTanjug 15 Oktobar 2015 10:07\nFoto AP/ Alexei Nikolsky, RIA-Novosti\nBritanci ne daju Asanžu da poseti lekara


SAVJET MINISTARA: Jednoglasno usvojen nacrt budžeta institucija BiH | Banjaluka.net\nSAVJET MINISTARA: Jednoglasno usvojen nacrt budžeta institucija BiH\nVijeće ministara BiH utvrdilo je danas jednoglasno Nacrt Budžeta institucija BiH za 2021. godinu koji će Ministarstvo finansija i trezora dostaviti Predsjedništvu BiH, nadležnom za njegovo predlaganje.\nBudžetom je osigurano 21.684.000 KM za borbu protiv pandemije uzrokovane virusom korona, a Vijeće ministara BiH će posebnim odlukama propisati korisnike, namjenu, iznos i način korištenja ovih sredstava, prenose Nezavisne.\nCilj Ugovora je dodjeljivanje bespovratnih finansijskih sredstava BiH za provođenje akcija pod nazivom “EU za zdravlje – Doprinos raspoloživosti i pristupu vakcinama protiv Kovida-19”. Riječ je o grantu Evropske unije u iznosu 13.775.280 evra, a period implementacije je 18 mjeseci. Do 85 posto ovih sredstava koristiće se isključivo za nabavku lijekova – vakcina protiv Kovida-19 od zemalja članica Evropske unije, a preostalih 15 posto za nabavku medicinske opreme i potrošnog materijala, te druge troškove. Očekuje se da bi do kraja aprila ove godine prve vakcine iz ovog programa mogle stići u BiH.


Zašto bi Kinezi kupili Železaru? - Istinomer\nIvana Pavlović 20. 1. 2016.\nMinistarstvo privrede objavilo je 4. marta tender za prodaju Železare Smederevo po početnoj ceni od oko 45,7 miliona evra, dok je ukupna vrednost imovine procenjena na 91 milion evra. Vlada Srbije s optimizmom očekuje treći tender budući da već nekoliko meseci pregovara sa vodećom kineskom kompanijom za proizvodnju čelika HBIS, a spominje se i učešće još nekoliko investitora. Još je rano reći da li će se očekivanja srpskih vlasti podudariti sa planovima kineskog giganta. Vladi Srbije ne idu na ruku vrlo nepovoljna dešavanja na svetskom tržištu čelika, gubici srpske železare, ali i potencijalni veto Evropske komisije na ceo postupak budući da EU traži da Srbija dokaže da je pomoć koju je Železara primala do 1. januara 2015. godine bila u skladu sa pravilima EU.\nNakon dva neuspela tendera za prodaju smederevske železare, logično se postavlja pitanje zašto bi kineska kompanija došla u grad na Dunavu? Odgovor delimično leži u političkim vezama Srbije i Kine, naraslim ambicijama Kine u Jugoistočnoj Evropi, ali i u poslovnim strategijama kineskih kompanija koje zbog dramatičnog zagađenja vazduha u Kini trpe ozbiljne pritiske države da isele proizvodne pogone. Enigma je doduše, kako se Železara koja u najboljim danima za godinu dana proizvede koliko HBIS za 15 dana, uklapa u biznis planove kineskog giganta? (Za podatke o proizvodnji u svetu videti mapu).\nLjubiša Obradović, sekretar Udruženja za metalnu elektroindustriju, rudnike metala i metalurgiju u Privrednoj komori Srbije veruje da za Železaru ima nade, uprkos teškoćama u poslovanju. Kako navodi, za prvih 11 meseci prošle godine srpska kompanija beleži neto izvoz od 58,88 miliona dolara, uz uvoz od 264 miliona i izvoz od 329 miliona dolara.\n“Na drugom je mestu sa izvozom u Srbiji posle Fijata, a po neto izvozu je na osmom mestu. Izvoz je za 42,3 odsto veći nego u istom period 2014. a uvoz je veći za 36,9 odsto”, navodi Obradović u prilog atraktivnosti Železare.\nUlaz u Evropu preko Smedereva\nKako kaže, eventualnom kupovinom, kineska kompanija dobija prodor na evropsko tržište jer već, maltene, pokriva sva svetska tržišta. Sa druge strane, budućim partnerstvom, Železara sa HBIS-om ima perspektivu izvoza, pre svega na tržišta EU, a pri tom kao najveći proizvođači na svetu Kinezi mogu da utiču na količinu proizvodnje i cenu u određenom trenutku.\nNa pitanje kakav je interes Kineza da kupe Železaru koja se po kapacitetima ne može ni porediti sa HBIS-om, niti u blizini ima potrebne rude i energente, Obradović kaže da ne mora sva roba na evropsko tržište da dođe iz Smedereva, već i iz Kine, što znači da bi Srbija bila baza Kinezima za ulazak u Evropu.\nIstinomerov sagovornik navodi da se pitanje broja radnika u Železari koji bi eventualno ostali bez posla previše potencira u javnosti i da se moraju sagledati interesi i druge strane. Podsećanja radi, 5.000 radnika koliko danas radi u Železari je broj koji je ostao nakon povlačenja američkog US Steel-a, u trenutnu kada su radile obe visoke peći.\nRazloge dolaska Kineza u Smederevo ne treba samo tražiti u poslovnim perspektivama srpske kompanije, već i u dešavanjima u samoj Kini i globalnim planovima kineskih čeličana.\nNa to je ukazao i premijer Vučić tokom dvodnevne posete Kini u novembru 2015. kada je sa kineskom kompanijom potpisan memorandum o razumevanju. Osim što je rekao da HBIS grupa nije otpuštala radnike u svom rudniku u Africi o čemu je Istinomer pisao, on je dodao i da je kineska strategija da što je moguće više izlazi na druga tržišta, da gasi svoje čeličane u Kini, a proizvodi van svoje teritorije.\nPremijer je samo donekle u pravu, jer je preterano reći da je krajnji cilj da se gase železare u Kini. U Svetskoj asocijaciji čelika ukazuju za Istinomer da većina od 20 vodećih kompanija iz Kine ima podružnice preko mora ali uglavnom za trgovinu proizvoda od čelika i ruda.\n„U protekloj deceniji, a naročito u poslednje dve godine, bilo je kompanija koje su zatvorene zbog loših poslovnih rezultata i pritisaka da ispune ekološke propise”, kaže za Istinomer Elen Lin iz Svetske asocijacije čelika.\nOna objašnjava da su zatvorene kompanije bile na teritoriji Kine i Evrope, a da su strategije širenja van Kine raznovrsne, uključujući i otvaranje novih fabrika i rudnika.\nUlazak u Železaru Smederevo ne bi bio prvi korak HBIS grupe, vodećeg kineskog proizvođača čelika, na evropskom tlu. Ova grupa je 2014. godine kupila kontrolni paket švajcarske kompanije Duferko, poznatog svetskog trgovca čelikom. Pozadina ove akvizicije je želja kineske kompanije da iskoristi prodajnu mrežu, ugled, menadžment i reputaciju evropskog Duferka budući da kineske kompanije nemaju tako dobru reputaciju kao zapadnoevropske, ocenjuje se u Rojtersovoj analizi.\nKorene ekspanzije kineskih čeličana van granica matične zemlje treba tražiti u padu cena sirovina na kineskom tržištu na kome godinama postoje ogromni viškovi čelika i pokušajima da se uz posredstvo svetske prodajne mreže koju donosi Duferko, izvozi što više. Zbog velikih rezervi neprodate robe koja se procenjuje na čak 400 miliona tona, brojne kineske čeličane su godinama gomilale dugove. Takođe, Kina ima ogroman problem sa zagađenjem vazduha zbog čega kineska vlada podržava “selidbu” domaćih firmi na druge lokacije. Vlada je zbog otrovnog smoga, koji godišnje ubije nekoliko hiljada Kineza, takođe zatražila da se ispunjavaju novi ekološki standardi proizvodnje i predvidela oštre kazne za one koji ih ne ispunjavaju.\nSa druge strane, srpska železara, čak i kad rade obe peći, zagađuje u granicama dozvoljenog što znači da Kinezi ne bi morali da se bave ekološkim pitanjima u Smederevu, ukazuje Ljubiša Obradović iz Privredne komore Srbije.\nčelik Esmark Železara Smederevo


Obuka za članove Radne grupe i službenike lokalne administracije u Leskovcu\nU okviru pripremne faze projekta “Unapređenje poslovnog okruženja na lokalnom nivou kroz regulatornu reformu”, u Leskovcu je 28. i 29. marta 2013. održana obuka za članove Radne grupe i službenike koji će biti angažovani na Projektu.\nUčesnici obuke su se upoznali sa procesom i metodologijom regulatorne reforme i pripremom inventara administrativnih postupaka koji su u nadležnosti gradske uprave. Detaljno su prezentovane faze u procesu i uloga lokalnih vlasti i zaposlenih u gradskoj upravi u cilju pojednostavljenja administrativnih postupaka.\nTokom obuke je odrađena praktična vežba za popunjavanje formulara za prijavu administrativnih postupaka. Takođe, istaknuta je važnost aktivnog učešća službenika u pripremi predloga za skraćenje rokova, eliminaciju dokumentacije, smanjenju taksi itd.\nGoran Cvetanović, gradonačelnik Leskovca je istakao značaj projekta za stvaranje povoljnije klime za investiranje i razvoj biznisa. On je istakao da je “prioritet lokalne vlasti u Leskovcu eliminacija administrativnih barijera koje usporavaju ekonomski razvoj i novo zapošljavanje, a da se taj cilj može postići kroz regulatornu reformu”.\nMarina Janković, šefica Radnog tima za regulatornu reformu u Nišu, predstavila je rezultate identičnog projekta koji je realizovan u Nišu od 2009-2010. Ovaj primer dobre prakse je izazvao veliko interesovanje kod učesnika obuke, a posebno praktična primena elektronskog registra koji na transparentan način strankama olakšava obraćanje lokalnoj administraciji.


Vlada KS ispunila 19 i provodila aktivnosti na pola datih obećanja u prvoj godini mandata - Biznis info portal - Bilans.ba\nHomeVijestiVlada KS ispunila 19 i provodila aktivnosti na pola datih obećanja u prvoj godini mandata\nVlada Kantona Sarajevo (KS) je tokom prve godine mandata u potpunosti ispunila 19 obećanja iz dokumenta “Principi i mjere djelovanja Vlade Kantona Sarajevo 2021-2022”, a provodila je aktivnosti na realizaciji 202 od ukupno 404 obećanja, koliko ih u okviru svog monitoringa prati Istinomjer.\nSedam obećanja ispunjeno je tokom prvih 100 dana rada kantonalne Vlade.\nPrema rezultatima monitoringa Istinomjera, u progresu je ispunjavanje 36 obećanja, dok je rad na ispunjavanju započet u slučaju još 146 obećanja.\nDva obećanja ocijenjena su kao neutemeljena, jedno kao zaustavljeno i jedno kao neispunjeno.\nVlada imenovana 5. januara 2021. godine treća je kantonalna Vlada nakon Općih izbora 2018. godine, a formirana je na osnovu sporazuma kojeg su potpisali SDP BiH, NiP, NS, sada već bivši NBL, te samostalni zastupnici i zastupnice.\nTokom prvih 100 dana rada Vlade, koaliciju na ovom nivou vlasti napustio je NBL, koji je s nekadašnjom A-SDA osnovao novi politički subjekt pod nazivom Narodni evropski savez (NES).\nZa premijera KS imenovan je Edin Forto, koji je ovu funkciju obnašao i u vrijeme kada su u radu kantonalne Vlade učestvovale partije koje su činile tzv. šestorku, od decembra 2018. godine do januara 2020. godine.\nDokument “Principi i mjere djelovanja Vlade Kantona Sarajevo 2021-2022” podijeljen je u nekoliko kategorija, u odnosu na rok i procenat izvršenja, tako su se u ovom sporazumu našla 34 obećanja koja se odnose na pandemiju COVID-19, 234 obećanja u kratkoročnim mjerama, čije izvršenje Vlada očekuje do kraja mandata, u jesen 2022. godine, 58 obećanja u dugoročnim mjerama, kao i njih 78 u srednjoročnim mjerama.\nU oblasti ekonomije, u kojoj je u mjerama Vlade KS dato ukupno 146 obećanja, njih sedam je potpuno ispunjeno, od čega su tri ispunjena u prvih 100 dana mandata Vlade i odnosila su se na rebalans budžeta, formiranje kriznog štaba za ekonomska i privredna pitanja u vidu Savjetodavnog tijela za ekonomska i privredna pitanja za stabilizaciju privrede i saniranje posljedica pandemije koronavirusa na području KS, te izmjene i dopuna Zakona o taksi-uslugama u KS.\nVlada KS uspostavila je u oktobru i Centar za upravljanje kvalitetom zraka, koji djeluje pri resornom ministarstvu, a usvojen je i Zakon o izmjenama i dopunama Zakona o koncesijama.\nMeđu obećanjima čija je realizacija u progresu, a kojih je u ovoj oblasti 13, jeste i ono o rekonstrukciji tramvajske pruge Ilidža – Marijin Dvor, koja je započela u augustu 2021. godine.\nU progresu je i ispunjavanje obećanja o nabavci novih tramvaja, s obzirom na to da je u septembru potpisan ugovor sa konzorcijem Stadler, koji je izabran na međunarodnom tenderu kojeg je provela Evropska banka za obnovu i razvoj (EBRD), kao i obećanje o proširenju Ulice Džemala Bijedića.\nMinistar saobraćaja KS Adnan Šteta je početkom 2021. godine potpisao ugovor i za nabavku 25 novih niskopodnih trolejbusa s kompanijom BKM Holding iz Bjelorusije, a njihova isporuka se očekuje na proljeće ove godine.\nOcjenu započeto dobilo je 60 obećanja u ovoj oblasti, a među 66 obećanja na čijoj realizaciji nisu provođene aktivnosti su ona o donošenju strategije javnog prevoza do 2030. godine, implementaciji pametnog parkinga, izradi studije ekonomske održivosti javnih preduzeća, uspostavi novih nacionalnih parkova, osposobljavanju ledene dvorane tokom cijele godine i druga.\nKao zaustavljeno je ocijenjeno obećanje o implementaciji preporuka iz Studije o urbanim ventilacionim koridorima.\nIstinomjer je zabilježio aktivnosti na realizaciji skoro polovine obećanja u oblasti državnog uređenja.\nOd 41 obećanja u ovoj oblasti, dva su ocijenjena kao ispunjena, a odnose se na objedinjavanje procesa javnih nabavki te na donošenje Zakona o ublažavanju negativnih ekonomskih posljedica.\nSedam obećanja u oblasti državnog uređenja dobilo je ocjenu u progresu, a neka od njih su “Donošenje zakona o nepotizmu i stranačkom zapošljavanju”, “Izmjene Poslovnika o radu Skupštine”, “Nastavak započetih aktivnosti na uspostavi baza podataka”, “Strožija kontrola dodjele sredstava iz tekućih transfera” itd.\nOcjenu započeto dobilo je devet obećanja, dok na njih 23 u ovoj oblasti nisu provođene aktivnosti koje bi dovele do njihovog ispunjenja.\nU dosadašnjem mandatu, Vlada KS je provodila određene aktivnosti na realizaciji devet obećanja, od ukupno 33 koja su data u oblasti zdravstva, dok na ispunjenju većine obećanja (20) nisu zabilježene aktivnosti.\nJedno obećanje dobilo je ocjenu u progresu, a tri obećanja ispunjena su u prvih 100 dana mandata Vlade KS.\nJedno od ispunjenih obećanja odnosi se na rebalans finansijskog plana ZZOKS.\nKrajem marta 2021. godine, zastupnici/e Skupštine Kantona Sarajevo usvojili/e su Finansijski plan Zavoda zdravstvenog osiguranja KS Odlukom o izvršavanju ovog plana za 2021. godinu, u iznosu od 484.051.000 KM.\nSredinom januara 2021. godine održana je konstituirajuća sjednica novog kriznog štaba za praćenje i analizu situacije izazvane novim koronavirusom, a sredinom marta 2021. godine, ministar Vranić imenovao je i dodatne članove Kriznog štaba KS.\nOvim je ispunjeno i obećanje “Revizija rada Kriznog štaba i formiranje novog kriznog štaba”. I obećanje koje se odnosi na hitnu uspostavu drive-in punktova za testiranja ocijenjeno je kao ispunjeno u prvih 100 dana mandatu, budući da je u Kantonu Sarajevo u februaru i martu 2021. godine s radom počelo nekoliko drive-in punktova.\nTako je sredinom februara otvoren prvi drive-in punkt za brza testiranja oboljelih od novog koronavirusa na parkingu kod Mosta Suade i Olge, a potom su otvoreni i punktovi u općinama Novi Grad, Ilidža i Vogošća.\nIstinomjer je zabilježio značajne aktivnosti na ispunjenju obećanja “Realizacija zaključaka 28. radne sjednice Skupštine Kantona Sarajevo”.\nIzmeđu ostalog, zaključci se odnose na unapređenje postojećih call centara, angažovanje svih medicinskih i laboratorijskih kapaciteta, imenovanje ministra zdravstva, aktivnosti po pitanju nabavke vakcina, formiranje novog kriznog štaba i drugo.\nNeka od obećanja na kojima su zabilježene određene aktivnosti odnose se na donošenje novog Plana restrukturiranja zdravstvene djelatnosti i reorganizacije zdravstvenih ustanova, zapošljavanje nedostajućeg zdravstvenog kadra i informatizaciju ustanova javnog i privatnog zdravstvenog sistema u KS.\nU oblasti pravna država, Istinomjer je registrovao ukupno 42 obećanja, od kojih je u toku prve godine mandata jedno u potpunosti ispunjeno, njih devet je u progresu, dok su na 16 obećanja zabilježene određene aktivnosti kada je u pitanju njihova realizacija te su kao takva dobila ocjenu započeto.\nNa 16 obećanja nisu zabilježene aktivnosti kada je u pitanju njihova realizacija te su ona ocijenjena kao nezapočeta.\nIzmeđu ostalih, ocjena u progresu data je obećanjima koja su se odnosila na ulaganje u bolju opremljenost policije, bolje informisanje boraca i borkinja o njihovim pravima, te proširenje podataka u Registru zaposlenih u javnom sektoru u KS.\nOd obećanja na kojima su zabilježene određene aktivnosti kada je u pitanju njihova realizacija izdvajamo jačanje antikoruptivnih kapaciteta policije, iniciranje usvajanja dodatnih propisa u oblasti sigurnosti saobraćaja, donošenje novih propisa i zakonsko normiranje u vezi sa zaštitom lica koja prijave korupciju, kao i razvijanje javne svijesti o štetnosti korupcije.\nOd obećanja u okviru oblasti pravne države na kojima nisu provođene aktivnosti na njihovom ispunjavanju podsjećamo na nalaženje adekvatnog prostora za smještaj privremeno oduzetih vozila i imovine, izradu novog zakona o mirnim okupljanjima, te pooštravanje nadzora na konkursima.\nU oblasti obrazovanja, Istinomjer je zabilježio 77 obećanja, od čega je, zaključno sa prvom godinom mandata, jedno obećanje ispunjeno, četiri su u progresu, dok je započet rad na ispunjavanju 27 obećanja.\nNa 43 obećanja nisu zabilježene značajnije aktivnosti te su ocijenjena kao nezapočeta, a po jedno obećanje je neispunjeno i zaustavljeno.\nIspunjeno je obećanje o završetku procesa registracije i formiranja galerije Collegium Artisticum, dok su u progresu obećanja koja se odnose na otvaranje škole i vrtića na Šipu, formiranje instituta za preduniverzitetsko obrazovanje, izradu programa prilagođavanja škola uvjetima pandemije, te adaptaciju kurikuluma i izvođenja nastavnog procesa u uvjetima pandemije.\nNeka od započetih obećanja odnose se na uvođenje pristupačne zdrave ishrane u odgojnim i obrazovnim ustanovama, nabavku informatičke opreme, stvaranje uvjeta za primjenu Zakona o obrazovanju odraslih, programe finansiranja vrhunskih individualnih sportista, intenziviranje kurikularne reforme itd.\nZaustavljeno obećanje odnosi se na donošenje novog zakona o visokom obrazovanju u Kantonu Sarajevo, a obećanje o uspostavi “korona semafora” s potpunom digitalnom upravom za praćenje nastavnog procesa do juna 2021. godine ocijenjeno je kao neispunjeno s obzirom na činjenicu da je u obećanju preciziran rok koji nije ispoštovan zaključno s prvom godinom mandata.\nOd 65 obećanja u oblasti socijalne politike u toku prve godine mandata ispunjeno je njih pet i to: “Donošenje novog Zakona o socijalnoj zaštiti KS”, “Povećanje džeparca korisnika i korisnica ustanova socijalne zaštite”, “Revizija Pravilnika za ostvarivanje prava na medicinsku rehabilitaciju”, “Jednokratna pomoć za socijalno ugrožene porodilje u iznosu od 1.000 KM”, te obećanje o reviziji registra istaknutih umjetnika i umjetnica.\nPrijedlog zakona o izmjenama i dopunama Zakona o socijalnoj zaštiti, zaštiti civilnih žrtava rata i zaštiti porodice sa djecom usvojen je u Skupštini KS u decembru 2021. godine.\nOvaj zakon, između ostalog, donosi povećanje dječijeg dodatka za deset posto, zdravstveno osiguranje za nezaposlene osobe i bez redovnog javljanja u nadležne službe.\nNjim je i svim porodiljama omogućena naknada u iznosu prosječne plate u FBiH, bez obzira na to da li su u radnom statusu.\nOsim toga, licima koja su smještena u ustanove socijalne zaštite džeparac je povećan sa 30 na 60 KM. Ministarstvo za boračka pitanja KS je još u martu 2021. godine objavilo Pravilnik za utvrđivanje prava na banjsko i klimatsko liječenje (medicinska rehabilitacija) čime je prethodni stavljen van snage, dok je revidirani registar istaknutih umjetnica i umjetnika objavljen početkom februara 2021. godine.\nZnačajne aktivnosti Vlada KS vršila je i na stambenom zbrinjavanju boračke populacije te su u 2021. godini kupljena 83 stana za pripadnike/ce ove populacije.\nNa kraju prve godine mandata treće kantonalne Vlade u Sarajevu, koja je formirana nakon Općih izbora 2018. godine, može se primijetiti da su provođene aktivnosti na više od polovine mjera iz dokumenta “Principi i mjere djelovanja Vlade Kantona Sarajevo 2021-2022”.\nOd obećanja na čijoj je realizaciji započeo rad, njih 14% ima veliku vjerovatnoću da će biti u potpunosti ispunjeno do kraja mandata, dok njih 36% ima srednju vjerovatnoću.


Gotovo celogodišnji pripremni rad na projektu Bijenala mladih 2021 (april 2020 – mart 2021) se uglavnom bazirao na lokalnim kapacitetima i temama tj. radu sa mladim umetnicima u okviru inicijative ULUS Mladih koju je pokrenuo ULUS, radu sa novim članovima ULUS-a kojih je u toku prethodne godine rekordan broj prijavljenih za članstvo (100), te na osnaživanju unutrašnjih resursa mišljenja i proizvodnje umetnosti (govorni programi ULUS-a u toku 2020.). Inicijativa ULUS Mladih je nastala 2020. godine kao posebna programska jedinica Udruženja likovnih umetnika Srbije za saradnju s mladim umetnicima i mesto inkubacije novih članova Udruženja. Aktivnosti inicijative služe promociji mladih umetnika i njihovom osposobljavanju u pogledu samostalne organizacije umetničkog programa.\nTokom jula i avgusta 2020. godine organizovane su Javne pripreme i projekta Bijenale mladih u prostoru Umetničkog paviljona “Cvijeta Zuzorić” i putem onlajn kanala komunikacije. U pripremama je učestvovalo 100 mladih umetnika koji su imali priliku da se uključe u rad najstarijeg profesionalnog udruženja umetnika u regionu, kreirajući u sklopu istog sopstveno polje delovanja koje je u potpunosti samoorganizovano – organizacionu strukturu i misiju Bijenala mladih. Održane su radionice i predavanja istaknutih stručnjaka u polju savremene umetnosti (vidljivi i široj javnosti putem emitovanja na YouTube kanalu Udruženja), kao i istraživanja kulturne scene i institucionalne infrastrukture, što je imalo za cilj osnaživanje grupe mladih umetnika da ove godine pokrenu sopstvenu manifestaciju – međunarodni projekat pod okriljem ULUS-a. Projekat je volonterski podržao veliki broj kustosa, kritičara, organizatora kulturnih događaja i umetnika poput Stevana Vukovića, Ksenije Đurović, Jelene Vesić, Nade Grozdanić, Branislava Dimitrijevića, Irene Ristić, Maje Ćirić, Mirjane Bobe Stojadinović, Maje Lalić, Marijane Cvetković, Dejana Vasića, Divne Vuksanović, Isidore Ilić, Aleksandrije Ajduković i Danila Prnjata.\nBudući da rad u timovima koji su horizontalno organizovani zahteva stalno preispitivanje postignutih rezultata i daljeg usmerenja, tokom januara i februara 2021. godine organizovan je dodatni program javnih priprema – Javne pripreme II, s namerom rada na reorganizaciji snaga i integraciji novih članova i članica tima. Program nastavka javnih priprema organizovan je u sedam sesija koje su organizovali grupa mladih koja je do tada radila na pripremi Bijenala, uz podršku mentora i mentorki koji su aktivni u polju promišljanja horizontalnog organizovanja, savremenih kustoskih praksi produkcije u polju umetnosti i arhitekture izlaganja: dr Stevana Vukovića, prof.dr Irene Ristić, dr Maje Lalić, dr Maje Ćirić, dr Marijane Cvetković, prof.dr Pavla Stamenkovića i doc.dr Petra Cigića.\nU obe faze javnih priprema vršena je intezivna komunikacija sa evropskim (Sala D’Art Jove, Barselona, Španija), regionalnim (Institut za savremenu umjetnost Crne Gore, Podgorica, Crna Gora, Fakultet za stvari koje se ne mogu naučiti, Skoplje, Severna Makedonija) i lokalnim (Dom kulture Studentski grad i Arhitektonski fakultet u Beogradu) saradnicima u projektu. Iako projekat ima saradnika iz Evropske unije, Bijenale mladih je u biti lokalni projekat, iniciran da kroz dvogodišnji proces edukacije, razmene i produkcije umetničkih radova uspostavi horizontalnu platformu za udruživanje rada mladih u polju likovnih umetnosti Balkana. Fokus projekta je na neafirmisanim umetnicima, kustosima, arhitektama i menadžerima u kulturi koji će zajedno kreirati sopstveno polje delovanja, što uključuje ne samo produkciju i izvođenje umetničkih radova, već i izgradnju diskursa i distribuciju znanja. Ova grupa mladih ujedno spada i u društveno veoma ranjivu grupu, posebno sa ekonomske pozicije gledano, s obzirom na nepostojanje adekvatne strukture kojom se premošćuje jaz između završetka akademskih studija i upliva u profesionalne tokove bavljenja likovnom umetnošću na lokalnom i međunarodnom planu.\nIdeja je da Bijenale mladih bude predvodnica procesa međunarodnog umrežavanja domaćih mladih aktera u polju umetnosti, kao i same organizacije, da se kroz Bijenale mladih institucija umetnosti osnaži u izlagačkom, organizacionom, promotivnom i interpretativnom smislu, a ne da bude zavisna od delovanja kustosa i kritičara, bilo inostranih, bilo domaćih i raspoloživih tema i konteksta izlaganja.


Vilson: SAD da se angažuju na sprovođenju reformi na Balkanu - Centar za evroatlantske studije - CEAS\nVilson navodi i da EU ima svoje probleme, te da je Balkan zato prepušten Rusiji.\n„Vreme je da se angažujemo na tome da sve balkanske zemlje sprovedu reforme i da mogu da postanu članice NATO-a. Da osiguramo da članstvo Crne Gore bude uspešno i da razmislimo o dugoročnom američkom vojnom prisustvu u regionu. Stalno prisustvo američkih u okviru NATO snaga na Kosovu može da spreči uticaj Rusije”, kaže Vilson.\nNa pretresu o situaciji u Jugoistocnoj Evropi, održanom u Pododboru za evropsku i regionalnu bezbednosnu saradnju u Senatu, visoki zvaničnik Stejt dipartmenta zadužen za Evropu i Evroaziju Hojt Brajan Ji objasnio da je od vitalnog značaja za SAD da Srbija ide ka EU, iako ima kulturološke i istorijske veze sa Rusijom, prenosi Glas Amerike.\n„Brine me takozvani (ruski) humanitarni centar, ne zbog onoga što je sada, nego zbog onoga što bi mogao da postane. Pogotovo ako Srbija ispuni ono što je Rusija tražila: specijalni status i imunitet za svoje osoblje. Ne verujemo da Rusija ima dobre namere da pomogne Balkanu da ide ka EU”, rekao je Ji.\nPrema njegovim rečima, Centar u Nišu, blizu administrativne granice sa Kosovom, gde SAD imaju oko 600 američkih vojnika i 4.000 pripadnika NATO mirovnih snaga nije pozitivan pomak.\n„Važno je, i to uverenje delimo sa Vladom Srbije, da Srbija ima potpunu kontrolu nad svojom teritorijom i svega što je na njoj”, rekao je Hojt Ji.\nPotpredsednik Pododbora, senator Kris Marfi, ocenjuje da predlog budžeta SAD ne govori u prilog većem američkom prisustvu na Balkanu.\nPodseća da su fondovi za stranu pomoć za Albaniju smanjeni za 98 odsto, Hrvatsku 60 odsto, Kosovo 48 odst, BiH i Makedoniju za po 40 odsto, Crnu Goru 34, a Srbiju 31 odsto.\nSenatori i učesnici pretresa smatraju da je, osim finansijske, važna i diplomatska podrška SAD Zapadnom Balkanu.


istospolne zajednice – Sarajevski Otvoreni Centar\nOznaka: istospolne zajednice\nINFOGRAFIKA Rozog izvještaja: Formiranje radne grupe značajan iskorak ka regulaciji istospolnih zajednica\nNajznačajniji iskorak na ovom polju u BiH desio se kada je formirana interresorna grupa koja koja će analizirati postojeće propise i predložiti nove koje je potrebno donijeti kako bi istospolni parovi iz životne zajednice ostvarivali prava.\nAdvokat Ademović na N1 o istopolnim zajednicama: Imamo obaveze, slagali se ili ne slagali\nAdvokat Nedim Ademović, koji pred sudom zastupa dva slučaja ove tematike, govorio je za N1 o istospolnim zajednicama, a u okviru USAID-ovog projekta PPMG (Program podrške marginaliziranim skupinama). “Mi ne možemo birati hoćemo li registrirati ili ne istospolne zajednice. U javnom diskursu se konstantno vodi diskusija u pogrešnom pravcu. Ne govorimo o pravu na brak, … Continued\nDnevni list: Istospolne životne zajednice u BiH\nPrenosimo tekst iz dnevnih novina Dnevni list, objavljen 21.3.2016. Debata o istospolnim partnerskim zajednicama u zadnjih je desetak godina polarizirala Europu Piše: Lidija Pisker Tridesetsedmogodišnji Amir (pravo ime poznato redakciji) živi u Sarajevu, ima stabilan posao, redovna primanja i porodicu i prijatelje i prijateljice s kojima provodi slobodno vrijeme. Ali Amir nema pravo da sa … Continued\nBilbord kampanja: Ah, što ćemo ljubav kriti\nAh, što ćemo ljubav kriti Bilbord kampanja Sarajevskog otvorenog centra za vidljivost lezbejskih i gej parova i njihovih prava Iako nevidljivi, istospolni parovi su realnost, država mora prepoznati lezbejske i gej parove kroz zakon stoji u bilbord kampanji Sarajevskog otvorenog centra i Fonda otvoreno društvo BiH koja kreće danas i trajat će do 24. februara, … Continued


„Krov nad glavom“ za 35 romskih porodica – LocalPress\nOdžačka lokalna samouprava obezbediće infrastrukturno opremljene placeve i sufinansiraće projekat izgradnje kuća za romske porodice iz Bogojeva sa 15 posto od njegove ukupne vrednosti.\nDavnih sedamdesetih godina prošlog veka, neko je naselje nadomak Bogojeva, jedno od devet naseljenih mesta opštine Odžaci, nazvao „novim“. Danas, 4,5 decenije od izgradnje, „Novo naselje“ ni njegovi stanovnici više ne zovu novim . Istini za volju, ono nikad nije ni bilo novo. Uvek je bilo staro i neuslovno za život. Kao i u vreme kad je građeno, i dan – danas u njemu nema vodovodne i kanalizacione mreže, niti telefonskih priključaka. Električne energije ima, ali one koja „ne trpi“ prevelika opterećenja. Uslovi za koje se kaže da su nedostojni življenja u 21. veku.\nNe čudi zbog toga što je prioritetan zadatak Kancelarije za Rome u opštini Odžaci od njenog osnivanja bilo iznalaženje mogućnosti da se obezbedi „krov nad glavom“ za 35 romskih porodica iz naselja nadomak Bogojeva. Prvi korak u tom pravcu načinjen je početkom oktobra meseca tekuće godine. Naime, tada je na sednici Opštinkog veća opštine Odžaci usvojena Strategija održivih stambenih rešenja za stanovnike ,,Novog naselja“ u Bogojevu.\nOhrabren „zelenim svetlom” koje je Opštinsko veće dalo Strategiji, koordinator romske kancelarije pri opštini Odžaci Andrija Đurić optimista je kad je reč o iseljavanju neuslovnog romskog naselja.\n-Pred nama je period u kom moramo obezbediti građevinske i druge dozvole koje su neophodne za izgradnju. Aplicirali smo na konkurs koji je raspisala Evropska unija i očekujemo da nam sredstva za realizaciju projekta budu odobrena u decembru mesecu. Sa svoje strane lokalna samouprava će obezbediti infrastrukturno opremljene parcele za gradnju kuća u građevinkoj zoni, a projekat će sufinansirati i sa 15 posto sredstava od njegove ukupne vrednosti – rekao je Đurić, dodavši da će se kuće za romske porodice graditi u svim naseljenim mestima opštine.\n-Ispoštovaćemo želju većine stanovnika „Novog naselja“ da ostanu u Bogojevu. U tom mestu gradiće se najviše kuća, koje će, kao i u ostalim mestima, zadovoljavati evropske standarde stanovanja. Stambeno zbrinjavanje je samo jedan segment. Ono na čemu u Kancelariji radimo je i ekonomsko osnaživanje romskih porodica iz Bogojeva. Krajnji cilj je da se Romi iz Bogojeva koji decenijama žive „izolovano“ od većinskog naroda i pripadnika drugih nacionalnih manjina socijalizuju poput svojih sunarodnika iz Odžaka i Deronja – istakao je Đurić.\nUz konstataciju da je nazahvalno govoriti o rokovima do kojih bi ceo posao na izmeštanju romskih porodica iz „Novog naselja“ trebao da se realizje, Đurić kaže da je realno da se to desi za dve i po do tri godine.\n-Dosta poslova je već urađeno. „Finalni deo „ je raspisivanje tendera za izbor firme kojoj će biti povereni poslovi na izgradnji. Ukoliko sve bude išlo po planu, očekujem da se to desi u junu mesecu 2017. godine. Od dana potisivanja ugovora sa najpovoljnijim izvođačem radova do kraja gradnje rok je dve godine – rekao je koordinator Kancelarije za romska pitanja opštine Odžaci Andrija Đurić.\nNase novine broj 287 – 13


Španija ce uloziti 12,25 mlrd evra u industriju mikrocipova\nTanjug 24. maja 2022. 16:28\nMADRID – Španska vlada je odobrila plan o ulaganju 12,25 milijardi evra (13,12 milijardi dolara) u industriju poluprovodnika i mikročipova do 2027. godine, saopštila je danas ministarka ekonomije Nadia Kalvino.\nNavedena sredstva uključuju 9,3 milijarde evra za finansiranje izgradnje pogona, dodala je Kalvino, prenosi Rojters.\nProgram, koji se uglavnom oslanja na sredstva Evropske unije za oporavak od pandemije, usmeren je na digitalnu ekonomiju i vođen skokom potražnje koja je izazvana nestašicom čipova. Premijer Pedro Sančez je prošlog meseca, najavljujući ovaj program, rekao da je inicijalno utvrđena suma od 11 milijardi evra.\n„Cilj je da se sveobuhvatno razviju projektni i proizvodni kapaciteti španske industrije mikroelektronike i poluprovodnika, koji će pokriti ceo lanac vrednosti od dizajna do proizvodnje čipova“, rekla je ministarka Kalvino na konferenciji za novinare posle nedeljnog sastanka vlade.\n„Želimo da Španija igra relevantnu ulogu u ovoj tehnološkoj oblasti, ulogu koju zaslužuje, a evropski fondovi pružaju izuzetnu priliku za to“, rekla je Kalvino.


Unapređenje sistema odbrane po službenoj dužnosti u Republici Srbiji – CHRIS Network\nOvaj Predlog javne politike ima za cilj da ponudi najbolje moguće rešenje za reformu sistema odbrane po službenoj dužnosti u Republici Srbiji. Sve činjenice i baza dokaza uzete su iz dokumenta: „Unapređenje sistema odbrane po službenoj dužnosti u Albaniji, Bosni i Hercegovini, Kosovu, Makedoniji i Srbiji“ koju je sačinila Balkanska regionalna mreža za vladavinu prava (BRRLN). Preporuke iz dokumenta se odnose na nekoliko ključnih tema koje su prepoznale zainteresovane strane u svih pet zemalja koje su predmet istraživanja. Ove teme su: imenovanje advokata po službenoj dužnosti, plaćanje advokata po službenoj dužnosti i kompetencije advokata po službenoj dužnosti.\nSvaka od ovih tema je važna za reformu celokupnog sistema i za obezbeđivanje garancija ljudima koji su optuženi i trebaju pravnu pomoć. Dokument predlaže rešenje u skladu sa širokim konsultativnim procesom koji je sproveden u Srbiji u organizaciji Mreže odbora za ljudska prava u Srbiji CHRIS. Predloženo rešenje zahteva neke zakonodavne promene ali daleko obimnije promene u postojećoj praksi sistema odbrane po službenoj dužnosti u Srbiji. Dokument takođe predlaže dublje angažovanje advokatskih komora i bezbeđivanje veće stručnosti i efikasnijih procedura u zaštiti ljudskih prava ljudi pred sudom.\nIstraživanje o delotvornosti sistema pravne zaštite optuženih u pet zemalja u regionu sprovedeno je u okviru projekta: “Unapređenje sistema odbrane po službenoj dužnosti u Albaniji, Bosni i Hercegovini, Kosovu, Makedoniji i Srbiji“. Ovaj projekat je sproveo Helsinški odbor za ljudska prava u Republici Srpskoj u saradnji sa partnerskim organizacijama u regionu sa ciljem da doprinese jačanju sistema pravne zaštite optuženih u pet zemalja u regionu. Polazna osnova za realizaciju ovog istraživanja je dokument: „Uporedna analiza krivične odbrane u Albaniji, Bosni i Hercegovini, Kosovu, Makedoniji i Srbiji“ koji je sačinjen februara 2014. godine. Analiza je bila izvedena da bi se utvrdilo kako bi formiranje regionalne mreže krivičnih advokata moglo da doprinese uspostavljanju snažne, nezavisne i delotvorne advokature u krivičnoj odbrani.\nEnhancing the Protection of Rights of Accused in Republic of Serbia – Policy Paper\nThe Research on the effectiveness of the legal protection system of the accused in Albania, Bosnia and Herzegovina, Kosovo, Macedonia and Serbia


6. Oktobra 2017. – SRBIJA NEWS\nDay: 6. Oktobra 2017.\nJUNIORI STRŠLJENA GOSTUJU U KRAGUJEVCU\nJUNIORI STRŠLJENA GOSTUJU U KRAGUJEVCU Jagodina Black Hornets :Kragujevac Wild Boars -finale pre finala U drugom kolu juniorske lige jagodinski Stršljeni gostuju na vrućem terenu svojim vršnjacima iz Kragujevca . Statistika je na strani Jagodinaca ali treba uvek biti oprezan kad su Kragujevčani u pitanju . Polazak ekipe i navijača koji hoće da bodre svoj klub je u nedelju ispred hotela Jagodina u 12 sati . Utakmica je u Kragujevcu u 15 sati na pomoćnom terenu stadiona Čika Dača ! Ulaz je slobodan a pud do Kragujevca je samo 500…\nSport JagodineJBH, Wild Boars


Pregovori o adaptaciji SSP-a počinju danas: Da li će BiH zaštititi domaće poljoprivrednike | Krupljani.BA\nU pregovorima o adaptaciji Sporazuma o stabilizaciji i pridruživanju, u poglavlju koje se odnosi na slobodnu trgovinu pregovarački tim BiH danas će od predstavnika Evropske komisije tražiti postepeno prilagođavanje i određene kompenzacije, s obzirom na specifičnu ranjivost poljoprivrednog sektora u BiH.\nPrije nešto više od osam godina BiH je potpisala Sporazum o stabilizaciji i pridruživanju, čime je potvrdila status potencijalne kandidatkinje za EU. Nakon jučerašnje predaje aplikacije za članstvo u EU, naredni korak je dobijanje kandidatskog statusa. U međuvremenu naša država treba raditi na sprovođenju brojnih reformi, a prije svega na implementaciji SSP-a.\nOd deset poglavlja SSP-a najveći pregovori između BiH i Evropske komisije vode se u dijelu sporazuma koji govori o slobodnoj trgovini. Neophodno je usaglasiti listu proizvoda za koje će Bosna i Hercegovina, postepeno u periodu od 5 godina, davati carinske ustupke do potpune liberalizacije trgovine sa Evropskom unijom.\nPotpisivanjem Sporazuma Bosna i Hercegovina počinje da otvara svoje tržište, odnosno da smanjuje i ukida carine na dogovorene grupe proizvoda. Najveći stepen zaštite će zadržati određeni poljoprivredni proizvodi, a neki će čak biti zaštićeni i nakon isteka prijelaznog perioda od pet godina.\nUpravo su poljoprivredni proizvođači iz BiH zabrinuti da bi implementacija SSP-a mogla ugroziti domaću proizvodnju, a prije svega proizvođače mlijeka i mliječnih proizvoda, te mesa i mesnih proizvoda, jer bi proizvodi iz EU mogli predstavljati nelojalnu konkurenciju na domaćem tržištu, za bh. proizvođače.\nDelegacija Evropske komisije danas će u Sarajevu iznijeti svoj stav, dok će u ime pregovaračkog tima ispred BiH Hamdo Tinjak, sekretar Ministarstva vanjske trgovine i ekonomskih odnosa istaknuti poziciju BiH u procesu adaptacije SSP-a.\nU jučerašnjem obraćanju medijima ministar vanjske trgovine i ekonomskih odnosa Mirko Šarović nije govorio o detaljima pregovaračke pozicije, ali je naglasio da će se u susret kompromisu zahtjevima Evropske komisije tražiti fazno prilagođavanje i određene kompenzacije, s obzirom na specifičnu ranjivost poljoprivrednog sektora u BiH.\n“BiH će ostati na svojim pozicijama kada je u pitanju traženje kvota za ribu, šećer, vinu te voće i povrće”, kazao je Šarović.\nOptimističan u svojim izjavama bio je i predsjedavajući Predsjedništva BiH Dragan Čović, koji je kazao kako BiH može postići kompromis sa Evropskom komisijom, ali u isto vrijeme zaštititi i domaću poljoprivrednu proizvodnju.


"Zakon je već ranije skidan sa sjednice jer nema saglasnosti. U međuvremenu nije bilo nikakvih usaglašavanja tog zakona i mi ostajemo pri svom stavu da ga ne treba uopšte razmatrati", rekli su u Ministarstvu saobraćaja i veza Republike Srpske.\nPrimjedbe na taj prednacrt imali su tada i predstavnici OEBS-a za slobodu medija, tvrdeći da u njemu ima dobrih rješenja, ali da bi znatno mogao uticati na nezavisnost Regulatorne agencije za komunikacije BiH.\nU Ministarstvu saobraćaja i veza Republike Srpske takođe su rekli da će vjerovatno opet, kao u slučaju Nacrta zakona o poštanskim uslugama, reagovati i tražiti od Savjeta ministara BiH da se taj zakon skine sa dnevnog reda.\nKada je u pitanju oblast komunikacija u BiH, tu je situacija poprilično složena s obzirom na to da je visoki predstavnik još 2002. godine nametnuo Zakon o komunikacijama ("Sl. glasnik BiH", br. 33/2002, 31/2003, 75/2006, 50/2008 - dr. zakon, 32/2010 i 98/2012) i pored toga što prema Ustavu Bosne i Hercegovine (Aneks IV Opšteg okvirnog sporazuma za mir u Bosni i Hercegovini i "Sl. glasnik BiH", br. 25/2009 - Amandman I) ta nadležnost nije na nivou države.\nNakon nametanja visokog predstavnika, taj zakon u septembru 2003. godine usvojila je i Parlamentarna skupština BiH, a njime se nadležnosti entiteta u oblasti elektronskih komunikacija i telekomunikacija, osim nekoliko "nebitnih" pitanja, svode na minimum. Nakon što se dobar dio rješenja iz tog zakona u praksi nije mogao sprovesti, Ministarstvo komunikacija i transporta BiH još 2008. godine formiralo je Komisiju za rad na izmjenama nametnutog zakona, ali nije postignuta saglasnost i donesena je odluka da bude rađen novi zakon u ovoj oblasti.\nIZVOR: Vebsajt Glas Srpske, 18.12.2017.


Premijer RS: Poslodavcima koji povećaju plate radnicima biće vraćen dio poreza i doprinosa | BL Portal\n1. Aprila 2019. 22:33\nPredsjednik Vlade Republike Srpske Radovan Višković izjavio je za Srnu da će Vlada predložiti Narodnoj skupštini Srpske zakon koji će omogućiti da svim poslodavcima u realnom sektoru koji povećaju plate svojim zaposlenima, Republika iz budžeta na kraju godine vrati dio iznosa od uplaćenih poreza i doprinosa.\n– Vjerovatno ćemo sa tom mjerom ići od 1. jula i već na kraju ove godine poslodavcima, koji svojim zaposlenima povećaju plate preko iznosa koji danas imaju, sufinansirati taj dio povećanja u procentu koji dogovorimo. Vidjećemo kako će to biti definisano u zakonskom rješenju i da li ćemo da vratimo 70 odsto iznosa od uplaćenih poreza i doprinosa na iznos povećanja plate, a da Republika zadrži za budžet 30 odsto – istakao je Višković.\n– Na taj način dolazimo u poziciju da zbirna stopa poreza i doprinosa na lična primanja za tog poslodavca neće više biti 60 odsto, nego će to, u zavisnosti od povećanja plate, biti možda 57, 58 odsto ili neki drugi procenat – kaže Višković za Srnu.\n– To je jedna mjera koja je ključna u ekspozeu i Programu ekonomske politike. Takođe, brže se krećemo ka prosječnoj plati od 1.000 KM, a povećanje plata utiče i na rješavanje demografskih problema – naglasio je Višković.\n– Promovisali smo ciljeve da sve što Vlada bude radila u pravcu pomoći realnom sektoru bude pretočeno u povećanje plata zaposlenima. Želimo da stimulišemo poslodavce koji hoće da povećaju plate svojim radnicima i da time smanjimo odlazak ljudi sa ovih prostora. Vjerujem da će to pokazati odgovoran i disciplinovan rad Vlade na svemu što je obećano i rečeno i da idemo ka rješavanju svih tih pitanja – rekao je Višković.


January 2020 - Page 2 of 3 - Sportske vesti\nSouth Media\t24/01/2020\nRegularni deo sezone u Prvoj ligi košarkašica bliži se kraju, a meč odluke za niški Student, u borbi za opstanak, praktično će biti sa direktnim rivalom, ekipom Vrbasa. Vrbas je trenutno na 8. a Student na 9. pa će niškom\nJedan od najboljih naših igrača košarke u kolicima, Boban Stanković, dogovorio je jednonedeljnu saradnju sa KKK “Nais” iz Niša. Ovo nije prvi put da naš reprezentativac sarađuje sa ekipom iz Niša. Sredinom septembra je u dresu “Naisa” nastupao na turniru\nFudbaleri Radničkog otputovali su u turski Belek na glavni deo zimskih priprema, gde će ostati 15 dana i brusiti formu pred nastavak sezone u Superligi i Kupu Srbije. Vicešampion Srbije će u Turskoj imati savršene uslove za rad, a u\nNaisa kreće u pohod na titulu (VIDEO)\nSouth Media\t23/01/2020\nRukometašice Naise u subotu 25.januara otvaraju drugi deo sezone u Super ligi Srbije. Protivnik od 18,30 sati u hali „Čair“ je ekipa mladosti iz Nove Pazove. Prema rečima Svetislava Jovanovića, šefa Stručnog štaba Naise, domaći tim je apsolutni favorit u\nOdbojkaši Niša u spektaklu savladali šampiona (VIDEO)\nSouth Media\t22/01/2020\nOdbojkaši Niša uspeli su da savladaju ekipu ekipu Vojvodine u prvoj utakmici polufinala Kupa Srbije sa 3-2, po setovima 25-27, 25-22, 25-23, 20-25 i 15-11. Kako i sam rezultat pokazuje bila je to izjednačena utakmica u kojoj su se timovi\nSouth Media\t21/01/2020\nOdbojkaši Niša plasmanom u polufinale Kupa Srbije postigli su najveći uspeh u istoriji kluba. U niškom klubu ističu da tu ne žele da stanu, pa prvu polufinalnu utakmicu sa ekipom Vojvodine iz Novog Sada očekuju sa optimizmom. Predsednik kluba dr\nPlivač Andrija Petković novi Bogoljavljenski vitez\nKristina Krstić\t19/01/2020\nČlan plivačkog kluba Naissus i najmlađi plivač u ovogodišnjoj trci za Časni krst – Andrija Petković novi je Bogoljavljenski vitez. On je u konkurenciji 19 plivača prvi stigao do cilja. Ovo je samo jedan od uspeha koji je mladi gimnazijalac\nSouth Media\t19/01/2020\nU prvoj utakmici pred svojim navijačima u ovoj godini, odbojkaši Niša pretrpeli su poraz od Mladog radnika i još jednom propustili šansu da preuzmu čelo superligaške tabele. Pošto je Partizan u ovom kolu bio ubedljiv protiv prvoplasirane Vojvodine rezultatom 3:0,\nUtakmica sa Bekamentom u senci povrede golmanke Naise (VIDEO)\nSouth Media\t18/01/2020\nGolmanka Naisa Anastasija Čogurić teško se povredila nakon jedne uspešne intervencije na pripremnoj utakmici sa ekipom Bekamenta. Prema prvim procenama stradali su prednji ukršteni ligamenti kolena, što je jedna od najtežih povreda sportista. To praktično znači da će Anastasija biti\nGeneralna proba Naise u subotu sa Bekamentom\nSouth Media\t15/01/2020\nStručni štab Naise na čelu sa Svetislavom Jovanovićem privodi kraju pripreme za nastavak rukometnog šampionata, ali i iskušenja koja jedini niški sportski kolektiv sa evropskom titulom očekuju u Čelendž kupu. Zbog obaveza na međunarodnoj sceni Naisa će u nastavak prvenstva


Intimina Lily Cup B- Menstrualna čašica - Idealno.rs\nPočetna / Lepota i zdravlje / Kozmetika i higijena / Ostalo za negu i higijenu / Intimina Lily Cup B- Menstrualna čašica\nPonuda prodavnice Shoppster.rs za proizvod Intimina Lily Cup B- Menstrualna čašica. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Intimina Lily Cup B- Menstrualna čašica i izberi najbolju. Ostalo za negu i higijenu iz kategorije Kozmetika i higijena je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Intimina Lily Cup B- Menstrualna čašica i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Intimina Lily Cup B- Menstrualna čašica se mogu razlikovati od onih u internet prodavnici u kojoj obavljaš kupovinu. Intimina Lily Cup B- Menstrualna čašica je dostupan u prodavnici Shoppster.rs po ceni, koja je navedena pored svakog prodavca u meniju "Prodavnice".\nGarantne uslove za Intimina Lily Cup B- Menstrualna čašica proveri u prodavnici u kojoj nameravaš da obaviš kupovinu. Slika za Intimina Lily Cup B- Menstrualna čašica je simbolična, zato se pre kupovine u prodavnici uveri da je proizvod isti.\nLILY CUP B-mensturalna čašica Lily Cup čašica predstavlja zdraviju alternativu higijenskim ulošcima i tamponima Napravljena je od medicinskog silikona, izuzetno mekana i potpuno sigurna za vaše zdravlja Lily Cup čašica sakuplja, a ne upija menstrulanu krv, poštuje vašu intimnu ravnotežu i ne uzrokuje suvoću, koja se često vezuje za upotrebu tampona Za korisnice s višim cerviksom i obilnijim menstrualnim krvarenjem, Lily Cup je idealno rešenje Lily Cup menstrualna čašica omogućava 8 sati pouzdane zaštite Jedina čašica koja se može umotati do obima tampona što čini umetanje jednostavnim Veća zapremina - prikladna i za lagana i obilna krvarenja Zakošena ivica sprečava izlivanje prilikom uklanjanja Dostupna u 2 veličine Veličina A- za žene koje nisu rađale ili su rađale carskim rezom Veličina B - za žene koje su imale vaginalni porođaj\nPogledaj sve slične proizvode (7.006)


Važan budžetski prihod - Dnevni list Danas\nPočetna » Beograd » Važan budžetski prihod\nVažan budžetski prihod\n– Porez na imovinu, sve lokalne takse i naknade za građevinsko zemljište od 1. januara ove godine određivaće i naplaćivati gradski, a ne republički poreznici. To će biti veoma značajan budžetski prihod za prestonicu – rekao je za Danas Bojan Stanojević, menadžer grada Beograda, i dodao da su beogradske vlasti među prvima prihvatile ovaj posao od Republičke poreske uprave.\nZasad, međutim, nije poznato gde će biti smeštene opštinske filijale Gradske poreske uprave. Član Gradskog veća i Republičke komisije za finansiranje lokalne samouprave Dušan Bajec izjavio je da ovi „tehnički problemi neće pogoditi Beograđane“.\nPorez na imovinu kao lane\nOvim zakonskim rešenjem omogućeno je da lokalne samouprave prema sopstvenom nahođenju smanje stopu poreza na imovinu kako bi podstakle potencijalne investitore. Inače, odbornici Skupštine grada su na prošloj sednici odlučili da visina poreza na imovinu u Beogradu u 2007. godini bude ista kao i prošle godine.\n– Budući da je najznačajniji posao lokalnih poreskih uprava naplata poreza na imovinu, Beograđani neće imati problema, jer i dosad su im rešenja stizala u maju ili junu – rekao je Bajec.\nPrema njegovim rečima Gradska poreska uprava imaće filijale u svakoj opštini i funkcionisaće normalno, a beogradske vlasti će odlučiti koliko je zaposlenih neophodno za obavljanje ove administracije i koliko će zaposlenih biti preuzeto iz Republičke poreske uprave.\nPodsećanja radi, nadležnost u prikupljanju pojedinih poreza opštine u Srbiji dobile su usvajanjem Zakona o finansiranju lokalne samouprave koji je stupio na snagu 1. januara 2007. godine. Dok se ne formiraju lokalne uprave savetodavne usluge i dalje će pružati centralna poreska uprava.\nPrema ovom modelu uspešno se finansiraju opštine u Švedskoj, Norveškoj i Švajcarskoj, pri čemu lokalne samouprave same određuju stopu poreza na imovinu do zakonskog maksimuma.\nBajec očekuje da naplata poreza na imovinu i lokalnih taksi, što se i dosad slivalo u lokalne budžete, bude bolja jer su lokalne uprave za uspešnost tog posla više zainteresovane od republičkih.\n– Planiramo da republičku bazu podataka o poreskim obveznicima ukrstimo s gradskim bazama podataka, jer smatramo da nisi svi u krugu onih koji plaćaju porez na imovinu, ali i različite lokalne takse, poput firmarine i taksi za splavove i letnje bašte. To nije toliko značajno za 90 odsto stanovništva koji imaju jednu ili dve nepokretnosti, jer taj namet nije toliko veliki, već za one čija je imovina vredna više od trideset miliona dinara – kaže Dušan Bajec, dodajući da će Gradska poreska uprava biti nadležna za obračun i izricanje poreza, ali i za kontrolu utaje poreza i prinudnu naplatu.\nMeđutim, mnoge opštine u Srbiji još nisu preuzele ovu nadležnost jer se, kako kaže Bajec, plaše da će im troškovi biti viši od koristi.\n– Procenili smo da će razlika u naplati poreza u odnosu na pre biti viša od troškova koje imamo zbog formiranja sopstvene poreske administracije. Ali, opštine s manjim budžetima strahuju da neće uspeti da povećaju naplatu poreza i taksi toliko da nadoknade troškove svoje uprave – objašnjava član Republičke komisije za finansiranje lokalne samouprave.


Zdravstvo u Srbiji: Zaštitnici građana i nezadovoljni pacijenti\nVeliki broj žalbi na zdravstvene radnike\nZaštitnike prava pacijenata ne želimo da stavimo pod kontrolu, već da im pomognemo da slobodno rade svoj posao\n- Skoro 700 slučajeva korupcije ili neku vrstu zloupotrebe prijavili su nezadovoljni građani republičkom ombudsmanu samo tokom prošle godine, od čega se izvestan broj odnosi na slučajeve iz oblasti zdravstva.\nKako za Danas objašnjava Saša Janković, zaštitnik građana, pored oko 1.500 primljenih pritužbi iz svoje nadležnosti - zaštite ljudskih prava i kontrole pravilnosti i zakonitosti rada organa uprave, preko 2.000 građana se instituciji Zaštitnika građana obratilo za pitanja van njenog neposrednog domena rada.\n- Od tog broja, oko 700 građana je želelo da nam govori o korupciji ili nekom obliku lične zloupotrebe. Međutim, ombudsman ne hvata počinioce krivičnih dela većkontroliše rad organa uprave i zato te građane po pravilu upućujemo na policiju i tužilaštvo. Dosad se nije desilo da nam se neko sa ozbiljnim navodima o korupciji vrati iz policije i kaže da MUP odbija da reaguje. To je mehanizam koji daje rezultate, ali ga građani nažalost nerado koriste. To je posebno izraženo u zdravstvu, pošto se pacijenti i porodice plaše da će im se prijava osvetiti kroz nesavesno lečenje - navodi Janković.\nZaštitnik građana naglašava da je uveren da velika većina zdravstvenih radnika svoj posao radi savesno, ali da sve dok za nesavesne ne postoji efikasan mehanizam sankcionisanja, posledice negativnog javnog mnjenja snose svi. - Slično je i sa sudstvom, prosvetom i drugim oblastima koje se obično povezuju sa korupcijom - objašnjava Janković. Na pitanje postoji li povratna informacija iz Ministarstva zdravlja u vezi sa pritužbama građana, Jankovićnavodi da je u više navrata razgovarao s ministrom Tomicom Milosavljevićem, što je dovodilo do rešavanja problema, a u jednom navratu i oslobađanja osobe koja je bez osnova zadržana u zdravstvenoj ustanovi, ali da se svi slučajevi ne mogu rešavati na tom nivou. Jankovićnavodi slučaj u kome mu se porodica čoveka preminulog od srčanog udara žalila na nesavesnost ekipe hitne medicinske pomoći, ali i na neobjektivan postupak pred zaštitnikom prava pacijenata, koji je organ unutrašnje kontrole u bolnicama, kao i rad republičkog zdravstvenog inspektora.\nPorodica tvrdi da ni zaštitnik prava pacijenata ni nadzorni organ Ministarstva nisu suštinski proveravali dokaze koje im je porodica nudila, tvrdeći da je lekarska ekipa nesavesno postupila i nije nastavila reanimaciju preminulog od srčanog udara. Umesto toga, dva nadzorna organa su kao nepobitnu prihvatili izjavu lekara da je smrt nastupila bar sat vremena pre dolaska hitne ekipe, što je lekar, kako tvrdi, ustanovio na osnovu ukočenosti vilice. Porodica, međutim, kaže da je preminuli prestao davati znake života samo nekoliko trenutaka pre ulaska medicinske ekipe u stan, a da mu lekar nije ni prišao, i za to nudi svedoke.\nOmbudsman ističe da ne želi da prejudicira ishod ovog nezavršenog slučaja, ali ukazuje da je zaštitnik pacijentovih prava porodici koja mu se žalila odgovorio da je pribavio listing poziva hitnoj pomoći, izvršio uvid u lekarski izveštaj, obavio razgovor sa članovima lekarske ekipe i pribavio mišljenje stručnog saveta - dakle, razgovarao samo sa lekarskom stranom. - Indikativan je i stav zaštitnika prava pacijenata da će celokupnu dokumentaciju lično dostaviti direktoru kako bi „direktor mogao preduzeti sve što je u njegovoj moći da se eventualni nedostaci lekarskih ekipa isprave unapred“. Od nekog ko se zove „zaštitnik prava pacijenta“, međutim, građani po analogiji sa institucijom Zaštitnika građana, očekuju da objektivno i nezavisno utvrdi eventualni propust, a ne da sve prosledi direktoru. Zbog toga nam se inostrane kolege čude što smo dozvolili da se unutrašnji kontrolni mehanizmi zovu isto ili slično kao institucije ombudsmana - kaže Janković.\nI republički zdravstveni inspektor je u istoj stvari postupio slično kao i zaštitnik prava pacijenata, i prema dostupnoj dokumentaciji nijednog momenta nije proverio navode porodice, zbog čega će kancelarija Zaštitnika građana proveriti ne samo da li ima osnova da se sumnja u nesavesno lečenje, veći da li je u zdravstvenom sistemu zaista omogućena zaštita prava pacijenata kroz proveru njihovih pritužbi. - Mi ne želimo da zaštitnike prava pacijenata „stavimo pod svoju kontrolu“, nego da im pomognemo da dobiju uslove da svoj izuzetno težak i stresan posao rade zaista nezavisno i bez straha za svoj posao. Tek tada, ombudsman može imati smisla i postupke voditi, kako zakon i predviđa, „izuzetno“, i pored iskorišćenih ostalih pravnih lekova. To podrazumeva da se zaštitnici prava pacijenata ne bave nijednim drugim poslom. Međutim, u razgovoru s njima, žalili su nam se i da se bave, recimo, javnim nabavkama - zaključuje republički ombudsman.\nVojvodina: Pritužbe zbog grubostiU izveštaju o zaštitnicima prava pacijenata u Vojvodini, koji je načinio pokrajinski ombudsman Petar Teofilović, utvrđeno je da institucija zaštitnika prava pacijenata funkcioniše u svim domovima zdravlja u Pokrajini, ali da je nedovoljno regulisanje ove oblasti dovelo do određenih nedoumica i problema koje imaju zaštitnici pacijenata. Prema istraživanju koje je kancelarija ombudsmana sprovela na osnovu ukupnog broja predstavki, utvrđeno je da se najviše žalbi pacijenata odnosi na „grubo ili nekorektno ponašanje zdravstvenih radnika, povišen ton/neljubaznost od nekih sestara (ponegde i lekara)“. Građani se žale i na česte pauze lekara, nepoštovanje radnog vremena, vreme čekanja na zdravstvenu uslugu, kvalitet pruženih usluga, izdavanje lekova po receptu koji iziskuje dosta vremena prilikom unosa podataka u računar. „Broj pritužbi zavisi od mesta do mesta, ali možemo slobodno reći da je broj obraćanja dvocifren, a u nekim domovima zdravlja i trocifren“, piše u izveštaju. Zaštitnici prava pacijenata ukazali su i na probleme da je veoma teško doći do prave informacije, jer zdravstveni radnici postupanje zaštitnika shvataju kao „atak“ na njihovu ličnost, ali da je utvrđeno da je osnovni problem u radu zaštitnika prava pacijenata nedovoljna zakonska regulativa.\nBeograd: Penzioneri najnezadovoljniji U izveštaju iz decembra 2007, Građanski branilac za Beograd navodi da je najveći broj pritužbi građana u vezi s neljubaznošću, odnosno nerazumevanjem, ali i u vezi sa sukobom zdravstvenih radnika i pacijenata. „Zdravstveni radnici su u razgovoru istakli da se osećaju kao neravnopravan subjekt u odnosu na pacijenta, naročito kada je rečo neosnovanim prigovorima i neprimerenom ponašanju korisnika zdravstvenih usluga“, piše u izveštaju. Najčešći prigovori građana odnose se na lošu komunikaciju zdravstvenih radnika i pacijenata, plaćanje usluga, neplansko i prekoredno primanje pacijenata i na stomatološke usluge. Prema strukturi pacijenata podjednako se žale i muškarci i žene, pretežno stariji pacijenti - 60, 70 godina, uglavnom nižeg obrazovanja, poneko srednjeg obrazovanja i lošeg imovnog stanja. Beogradski ombudsman Dušanka Gaćeša predložila je republičkom ombudsmanu, koji se takođe sreo sa beogradskim zaštitnicima prava pacijenata, da inicira proces osnaživanja nezavisnosti zaštitnika prava pacijenata, između ostalog jer građani sve „zaštitnike“ percipiraju kao deo iste mreže.


Soul Steamers: Omamljujući "T-Ann's Blues" - Rockomotiva\nPočetna Magazin Banzai Soul Steamers: Omamljujući „T-Ann’s Blues“\nSoul Steamers: Omamljujući „T-Ann’s Blues“\nDatum: 6. april 2016.\nLjubitelji bluesa su nedavno premijerno imali zadovoljstvo da vide prvi video singl pančevačko – beogradske grupe Soul Steamers urađen za autorsku pesmu „T-Ann’s Blues“.\nFrontmen sastava Dušan Pavlov Duke kaže: - Želja nam je da se kroz spot predstavimo publici, da se ljudi koji vole dobru energiju i muziku osećaju isto tako dobro dok nas slušaju i da se osećaju slobodno onoliko koliko smo i mi dok sviramo za njih.\nIako zvanično oformljen 2014. godine, bend je u sadašnjem sastavu počeo da nastupa u januaru 2015. kada je umesto bubnjara Dejana Pavića došao Milan Topalovački. Tokom 2014. bend je nastupao na Riverside Blues Festivalu i Art & Blues Festivalu i mnogim klubovima u Beogradu, ali se u poslednje vreme posvetio svom prvom albumu „I do believe“ koji će biti objavljen tokom ovog proleća.\nOvu interesantnu soul/blues grupu čine mladi muzičari, uglavnom studenti Beogradskog univerziteta Dušan Pavlov – vokal i gitara, Mladen Marković – usna harmonika, Milos Racić bass gitara, Željko Stanjkovski – klavir i Milan Topalovački – bubnjevi.\nOznake: Soul Steamers\nBjesovi: „Probudi se“ izvučena iz prošlosti\nTime: Antologijski bend priprema koncert u originalnoj postavi


Tesla otpušta 9% od ukupnog broja zaposlenih - Auto Republika\nOtprilike 9% zaposlenih u kompaniji Tesla biće prinuđeno da pronađe drugi posao, nakon što je prvi čovek firme, Ilon Mask, izjavio da je “smanjenje troškova i uspostavljanje profitabilnosti” apsolutno neophodno.\nMask je dalje izjavio da će radnici angažovani u proizvodnji ostati na svojim radnim mestima i da se najavljeno otpuštanje neće odraziti na ciljeve vezane za uspostavljanje željenog obima proizvodnje Modela 3. Za višak radne snage, Mask je okrivio prebrzi rast kompanije, koji je doveo do toga da na pojedinim funkcijama u firmi, figuriraju po dva radnika, odnosno do preklapanja nadležnosti i odgovornosti.\nShodno tome, uslediće analiza organizacione strukture i procena neophodnosti zadržavanja pojedinačnih poslovnih pozicija u okviru postojeće radne šeme. Uprkos tome, Tesla će nastaviti da zapošljava novu radnu snagu, posebno imajući u vidu “sve izraženiju potrebu za radnicima angažovanim direktno u proizvodnji”.\nKao što smo u prošlosti već pisali, ovo je logična reakcija Ilona Maska na činjenicu da Tesla nijedne godine, od osnivanja, dakle u poslednjih petnaest godina, nije iskazala profit. Činjenica da je Tesla jedini američki proizvođač automobila, uz Ford, koji nikada nije ušao u proces stečaja, a na koju se poziva Mask, zvuči potpuno irelevantno.\nKao što i sam Mask priznaje, Tesla nikada neće uspeti da realizuje njegovu misiju, koja se zasniva na ubrzavanju tranzicije ka održivim i čistim izvorima energije, ukoliko se ne uspostavi profitabilno poslovanje.\nZaposleni koji će biti prinuđeni da napuste kompaniju, dobiće adekvatne otpremnine koje će biti odmerene spram dužine radnog staža u kompaniji. Pored značajnog broja zaposlenih, sa otkazom ugovora o saradnji, suočiće se i američki lanac za distribuciju hardverskih komponenti Home Depot, koji trenutno Tesli isporučuje, solarne panele i sisteme za upravljanje energijom u domaćinstvima.\nMask se na kraju zahvalio zaposlenim uz poruku “da je ova teška odluka morala biti doneta, kako kompanija više nikada ne bi došla u sličnu situaciju”.\ntags: Ilon Mask otpuštanja u Tesli tesla\nprevious Daimleru naređeno da povuče gotovo 800.000 vozila u Evropi\nnext Opel razvija sledeću generaciju četvorocilindarskih benzinskih motora za celu PSA grupu\nI Citroen optužen za varanje u Francuskoj\nProcurila zvanična fotografija, ovo je osveženi BMW M5!


07/09/2019 08/09/2019 deblokada\nRukovodstvo Socijaldemokratske partije BiH (SDP), izabrani i imenovani zvaničnici stranke održali su danas sastanak u Sarajevu na kojem su prezentirane aktivnosti planirane za naredni period s posebnim osvrtom na lokalne izbore.\nPredsjednik SDP BiH Nermin Nikšić je na konferenciji za medije naveo da će danas obilježiti početak priprema kampanje za lokalne izbore, stoga će kandidatima koji su na posljednjim izborima dobili podršku građana, vijećnicima, zastupnicima, omogućiti da do sjednice Glavnog odbora SDP BiH pripreme sugestije i prijedloge za koje smatraju da trebaju biti ugrađeni u izbornu platformu.\nIzrazio je očekivanje da bi u septembru ili oktobru trebali biti okončani izbori unutar SDP-a, a na kojima će biti izabrani predsjednici kantonalnih, gradskih i općinskih organizacija, a onda će se angažirati na konkretne sadržaje.\n– Želimo da radimo konkretne programe, da ponudimo konkretna rješenja građanima BiH – kazao je Nikšić.\nS obzirom da još nije formirana vlast na državnom i federalnom nivou BiH, SDP će pokušati da, s političkim partijama koje su spremne, izvrše pritisak za izmjenu Izbornog zakona BiH kako bi omogućili elektronsko glasanje i identifikaciju birača video nadzorom, ali i da se u Izborni zakon BiH uvede mogućnost vanrednih izbora, jer je „nedopustivo da se dogovaraju oko svega osim oko formiranja vlasti“.\n– SDP BiH neće ni po koju cijenu izdati svoje birače i kao najveća multietnička partija, spreman je platiti svaku cijenu za svoje principe, pa i cijenu da raspustimo najjaču kantonalnu organizaciju – naglasio je Nikšić.\nUpitan da prokomentira i sutrašnje okupljanje LGBT populacije, Nikšić je kazao da se SDP BiH i on lično uvijek zalaže i bori za jednakost svih građana, za ljudska prava i slobode.\nSvako ima pravo, kazao je, da se izražava onako kako smatra i SDP BiH će se uvijek zalagati, a to stoji i u Ustavu BiH, da se slobode ničim ne ograničavaju, te je , u tom kontekstu, osudio napade na strane zvaničnike, ambasadore.\n– BiH može opstati samo ako bude njegovala i borila se za očuvanje kulture različitosti, jer i po svom nacionalnom sastavu BiH je država koja samo takva može opstati – zaključio je predsjednik SDP BiH Nermin Nikšić na konferenciji za medije koja je danas održana povodom sastanka stranke.\n← ORIGINALNA IDEJA! Sarajlije će puštati suru El-Bekare tokom parade\nU Čajniču spomen obilježje za 238 šehida i civilne žrtve rata →


Kompanije Koenigsegg i Polestar zajedničkim snagama do novog vozila? - Otkup Vozila\nBy Otkup Vozila Novosti јул 03, 2020 Коментари су искључени на Kompanije Koenigsegg i Polestar zajedničkim snagama do novog vozila?\nNa društvenim mrežama nedavno su podeljene objave od strane obe kompanija Koeninsegg i Polestar u kojima ističu da zajednički pripremaju iznenađenje, koje će najverovatnije stići u obliku novog hiperautomobila. Koenigsegg brend je napisao “Nešto uzbudljivo uskoro stiže”, dok je Polestar kompanija istakla “Nešto interesantno se dešava na zapadnoj obali Švedske”.\nKakve su spekulacije o ovoj saradnji\nNa osnovu dobijenih informacija od samih komapanija jasno je da nešto rade zajedničkim snagama, ali za sada se ne zna tačno o čemu je reč. Međutim, to nije sprečilo fanove da nagađaju.\nNa fotografijama oba brenda postavljeni su Gemera i Precept koncept automobili, pa mnogi misle da će novi automobil biti hibrid ova dva modela ili nam time ove dve kompanije poručuju da će krerati automobil koji će biti u rangu sa ova dva vozila.\nTo će značiti da će taj automobil ostvarivati munjevite brzine, da će posedovati sportsku i futurističnu karoseriju i da će biti san za sve auto zaljubljenike.


Vladama entiteta i Brčko distrikta doznačen novac za pomoć poplavljenim područijima\nNaslovnica Posavina Brčko Vladama entiteta i Brčko distrikta doznačen novac za pomoć poplavljenim područijima\nBrčko – Ministarstvo finansija i trezora BiH, na osnovu odluke Vijeća ministara, uplatilo je na račune vlada Federacije BiH, Republike Srpske i Brčko Distrikta novac koji je prikupljen na namjenskim podračunima za pomoć područjima pogođenim majskim poplavama.\nNa nivou BiH za pomoć poplavljenim područjima osigurano je 10.165.198,30 KM. Od toga je 7,1 miliona KM osigurano izmjenama i dopunama Zakona o budžetu bh. institucija i međunarodnih obaveza BiH, dok je preostali dio novca uplaćen na podračune za pomoć polavljenim područjima i izdvajanjem jednodnevne zarade zaposlenih u zajedničkim organima, saopćeno je iz Ministarstva finansija i trezora BiH.\nTo ministarstvo uplatilo je na račune ministarstava finansija Federacije BiH i Republike Srpske po 4.980.947,17 KM, dok je na račun Vlade Brčko Distrikta doznačeno 203.303,96 KM.\nVijeće ministara BiH usvojilo je 30. jula odluku da se sredstva prikupljena na namjenskim podračunima dostave vladama entiteta i Brčko Distrikta u omjeru po 49 posto za vlade Republike Srpske i Federacije BiH, te dva posto za Vladu Brčko Distrikta.\nZaključno sa 29. julom ove godine na deviznom podračunu, koji je Ministarstvo finansija i trezora BiH otvorilo za pomoć područjima zahvaćenim poplavama, bilo je uplaćeno 335.228,13 eura, 670.150,03 američkih dolara i 4.081,51 funti, dok je na podračunu za uplate u konvertibilnim markama uplaćeno 610.300,30 KM.\nNa podračun na koji se uplaćuje jednodnevna zarada zaposlenih u institucijama BiH u svrhu pomoći poplavljenim područjima, uplaćeno je 773.498,31 KM.\nNakon raspodjele sredstava prispjelih do 29. jula, na podračune je uplaćeno još 15.284,87 eura i 19.982,18 američkih dolara, dok je na podračun otvorenom za uplatu jednodnevne zarade zaposlenih u institucijama BiH uplaćeno 389,14 KM.\nSredstva koja budu prikupljena u narednom periodu dijelit će se na mjesečnom nivou u istom omjeru, odnosno u skladu sa odlukom Vijeća ministara, saopćeno je iz Ministarstva finansija i trezora BiH.


PODRŠKA PREDUZETNIŠTVU I DIGITALNOJ TRANSFORMACIJI PRIVREDE: Besplatan e-commerce servis Banca Intesa za male trgovce | Ekspres.net\nBanka će za prvih 1.000 trgovaca koji do 31.12.2018. godine podnesu zahtev za e-commerce uslugu omogućiti besplatno kreiranje internet prodajnog mesta (web shop), održavanje web šopa i korišćenje e-commerce servisa bez naknade tokom prva tri meseca, kao i transakcije Dina karticama bez provizije tokom prvih šest meseci korišćenja servisa. Po isteku tromesečnog perioda korišćenja usluge, banka će omogućiti trgovcima da uključe plaćanja i karticama ostalih kartičarskih brendova.\n„Prateći rastući trend online kupovine u našoj zemlji, želimo da pružimo podršku malim preduzećima koja svoje proizvode i usluge mogu da plasiraju na tržište putem interneta i tako im pomognemo da pokrenu nov ili unaprede postojeći biznis, snize troškove svog poslovanja i pronađu jednostavniji put do kupaca. Na ovaj način ne samo da podstičemo razvoj preduzetništva, već i doprinosimo jačanju domaće platne kartice, kao i ukupnoj digitalnoj transformaciji srpske privrede,“ izjavila je Draginja Đurić, predsednik Izvršnog оdbora Banca Intesa.\nBanca Intesa je vodeća banka na tržištu Srbije u segmentu e-commerce usluga koje je u ponudu uvela još 2007. godine. Banka sarađuje sa oko 400 trgovaca koji su putem e-commerce servisa u prvoj polovini 2018. godine ostvarili promet od 3,63 milijarde dinara i gotovo 874.000 transakcija, što predstavlja rast od 48 odsto u visini prometa i 66 odsto u broju transakcija u odnosu na isti period prethodne godine.\nTags Banka IntesaDina platna karticae-commerce servistransakcijetrgovciweb shop\nBANKA INTESA: Senzacionalni keš kredit sa fiksnom ratom na 84 meseca Banca Intesa predstavila Izveštaj o održivosti za 2015. godinu Banca Intesa izabrala najuspešnije poljoprivrednike u 2017. godini MAGAZIN GLOBAL FINANCE: Banca Intesa i ove godine proglašena za najbolju banku u Srbiji


Elektronska trgovina u Srbiji, prema istraživanju Privredne komore Srbije, udvostručena je tokom vanrednog stanja, u odnosu na vreme pre pandemije Kovid 19, a rast kupovine i prodaje preko interneta očekuje se i u narednom periodu.\nTo potvrđuju i istraživanja inostranih eksperata po kojima bi e-trgovina u Srbiji do kraja godine trebalo da ima 3,3 miliona korisnika i generiše prihod od oko 370 miliona evra. U martu i aprilu, osim namirnica, najviše su se onlajn kupovali računari i računarska oprema, mali kućni aparati, odeća, obuća.\nAnaliza PKS ukazuje da je prodaja namirnica u tom periodu povećana deset puta u odnosu na prosečni mesečni promet pre pandemije. Veliki trgovinski lanci su aktivirali i ojačali svoje onlajn prodavnice i sopstvene dostavne službe zbog zahtevanih visokih standarda za transport prehrambenih proizvoda, rekao je Marko Čadež, predsednik Privredne komore Srbije.\nI trgovac sportskom opremom Sportvision, tokom krize, preko interneta prodao je robu vrednu više od 40 miliona evra u devet zemlja u kojima posluje - Srbiji, Bosni i Hercegovini, Crnoj Gori, Makedoniji, Hrvatskoj, Sloveniji, Albaniji, Bugarskoj i Rumuniji, a onlajn prodaja se povećala čak za 200 odsto.\nDijaspora šop je zabeležio rast prodaje oko 100 odsto u poređenju sa mesecima pre pandemije Kovid 19, a pojedini dani beleže povećanje i za 300 procenata. Najviše su se tražili prehrambeni proizvodi, a prosečna potrošačka korpa u onlajn prodaji činila je 56 artikala.\nU Boru otvoren novi rudnik bakra i zlata Čukaru Peki\nKontorola kovid propusnica počinje od subote, novčano kažnjavanje od ponedeljka\n„AIR Serbia“ prevezla više od 1,2 miliona putnika od januara do septembra 2021. godine\nFabrika Kyungshin Cable Europe uskoro u Smederevskoj Palanci


Otvoreno prvenstvo Srbije u dresurnom jahanju - 2011\nPosle odlaganja i dosta neizvesnosti, održano je Otvoreno prvenstvo Srbije od 28. do 30. oktobra 2011. godine na terenu konjičkog kluba „Graničar“ pokraj Novog Sada. Dobri uslovi smeštaja konja i kvalitetno pripremljen teren kluba domaćina bili su na nivou najvažnijeg dresurnog takmičenja u tekućoj sezoni. Veoma varljivo vreme u oktobru mesecu, ipak je išlo na ruku oba dana takmičenja, tako da je sunce bilo dobar saveznik i pored pomeranja takmičenja prvobitno zakazanog za juli mesec.\nTekst "Dresurno jahanje za početnike" možete pročitati ovde.\nTakmičarski program je počeo 29. oktobra u 9.30 časova kategorijom seniora koji su jahali testove iz programa Međunarodne konjičke federacije (FEI). Veoma zahtevni testovi sa polupiruetama, šanžmanima, primanjima plećki, sapi i po dijagonali bili su u testovima za najstarije.\nTročlani sudijski kolegijum delegiran od strane organizatora, Saveza za konjički sport Srbije – OFD, najbolje je iz dva jahanja ocenio Maju Žagar sa Pacifikom, takmičarku KK „Policajac“ koji su poneli i titulu prvaka Beograda na takmičenju održano početkom septembra, kada je pobedila ispred trenera Lucije Kostić.\nNajbolja iz dva dana jahanja - Maja Žagar na Pacifiku\nDrugoplasirana je bila vodeća prvog dana Simonida Simić sa Lord of The Dance iz KK „Gorska TEAM“, a trećeplasirana trener i takmičar KK „Gorska TEAM“ Ksenija Nikolić sa Legolasom.\nU kategoriji juniora je Nora Poček iz kluba domaćina je sa Gromom pobedila ispred svojih vršnjakinja iz beogradskog konjičkog kluba „Gorska TEAM“.\nDrugo mesto je pripalo Juliji Ribnikar sa Triks, a za treće mesto nije se izborila Katarina Obradović sa Legolasom, jer je zbog zdravstvenih problema ipak morala da odustane od započetog nastupa na takmičenju.\nU kategoriji dece još jednu pobedu ove godine je upisala Sara Poparić sa Celine [slika gore] iz konjičkog centra „Novosadski Sajam“ i time ponele titulu državnog prvaka u kategoriji dece. Drugo mesto je osvojila Gala Ivanović sa Toradom iz KK „Corpo“, dok je treća bila Milan Stajkovac iz KK „Gorska TEAM“.\nOvim tekmičenjem je završena sezona dresurnih prvenstava koja su bila planiranom kalendarom za 2011. godinu.\nOdbor za dresurno jahanje – SKSS-OFD\nPogledajte i veliku galeriju sa ovog atraktivnog takmičenja!


Vršac: Damama pištaljke umesto karanfila - #PočeloJe\nVečeras je u Vršcu održan sedmi protest pod sloganom #1od5miliona.\nGrađani su tradicionalno se okupili na Trgu pobede, a sa govornice okupljenim građanima obratili su se muzičar Bojan Mitrovanov, podpredsednica Demokratske stranke (DS) Dragana Rakić i bivši aktivista “Otpora” Srđan Milivojević.\nMitrovanov je pozvao Vrščane na jedinstvo, ostavljanje ideoloških razlika po strani, nedozvoljavanje režimskoj propagandi da ih deli jer samo ujedinjeni možemo pobediti režim predsednika Aleksandra Vučića i naglasio je da se vlast boji kada vidi ujedinjenu opoziciju u jednoj koloni.\nNa simboliku 8. marta osvrnula se Rakić naglasivši da govori ispred slobodnih odbornika koji bojkotuju rad lokalnog parlamenta jer ne žele da učestvuju u teroru nad zakonom i pravdom koju sprovodi Srpska napredna stranka (SNS).\n“Naša obaveza je da se i dalje borimo za suštinsku ravnopravnost, da naredne generacije žena budu zaista moćne političke ličnosti, a ne samo dekor i političke marionete poput gradonačelnice Vršca, guvernerke Narodne banke ili premijerke koje slepo izvršavaju želje velikog vođe”, istakla je ona.\nMilivojević za sebe kaže da je “Borac za pravdu već trideset godina”, a govoreći o budućnosti protesta naglasio je da će se protesti sigurno radikalizovati i da vidi u narodu spremnost i odlučnost da se istraje do kraja. Na kraju govora okupljenim damama Milivojević je uručio pištaljke umesto karanfila.\nVrščani su i večeras šetali centralnim gradskim ulicama, a po završetku protesta organizatori su pozvali građane na sledeći koji je zakazan za 15. mart u 18 časova.\nNajava: Protest #1od5miliona u Vršcu u petak, 15. februara\nNajava: Protest #1od5miliona u Sokobanji u petak 15. marta


Primena lasera u oftalmologiji - dr Sandra Jovanović\nPrimena lasera u oftalmologiji\nIzvođenje laserfotokoagulacije na biomikroskopu\nLaserfotokoagulacija predstavlja jedan od osnovnih oblika terapije kada je reč o oboljenjima zadnjeg segmenta oka, bilo da su to vaskularna ili degenerativna oboljenja.\nKod vaskularnih oboljenja najčešće primenjujemo laser fotokoagulaciju u tretmanu dijabetesne retinopatije.\nKod dijabetesnog edema makule primenjuje se fokal-grid laserfotokoagulacija koja se obično izvodi u jednom aktu, aplikacija laser pečata je bezbolna, neophodna je veoma dobra saradnja između pacijenta i oftalmologa, jer je upitanju veoma precizna intervencija.\nKod Proliferativne dijabetesne retinopatije primenjuje se panretinalna laserfotokoagulacije kada je neophodno prekriti laser pečatima sva četiri kvadranta retine tako da se najčešće pacijentu zakazuje intervencija u 4 nastavka sa razmacima od 1-2 nedelje. Na taj način uništavamo ishemične zone retine koje su ostale bez cirkulacije te uzorkuju preko VEGF faktora, rast patoloških krvnih sudova. Patološki krvni sudovi su osnov za brojna krvarenja koja ugrožavaju vid pacijenata i predstavljaju veliki problem za dalji tok i lečenje. Panretinalni – PRP tretman primenjujemo i nakon centralne retinalne venske tromboze koja takođe spada u grupu ishemičnih oboljenja retine.\nU skorije vreme ove laser tretmane primenjujemo u kombinaciji sa aplikovanjem antitela na VEGF faktor rasta u vidu intravitrealnih inekcija. Time za kraće vreme postižemo stabilizaciju, a pacijentima obezbeđujemo i bolju vidnu oštrinu.\nPeriferne promene na retini u vidu ruptura i degeneracija takođe tretiramo laserfotokoagulacijom na taj način sprečavamo za posledicu odlubljenje-ablaciju retine.\nOrdinacija dr Sandra Jovanović s ponosom predstavlja Vitra 2 Quantel Medical uređaj za retinalnu laserfotokoagulaciju 532 nm – zeleni spektar. Može biti aplikovan u vidu pojedinačnih laser spotova-single spot ili multisport režimu rada. Pripada novoj generaciji lasera sa povećanim nivoom snage. Može se adaptirati za rad na biomikroskopu, preko indirektne oftalmoskopije u vidu indirektnog laser tretmana kao i za rad u operacionoj sali uz specijalne dodatke.


Informacije - MoneyGram širi svoju mrežu u Srbiji pridruživanjem četiri nove banke - Banke:online/\nMoneyGram širi svoju mrežu u Srbiji pridruživanjem četiri nove banke //\n// 09.12.2011. 13:38:56\nPridruživanje novih agenata povećava dostupnost usluge transfera novca\nSlanje i prijem novca od prijatelja, porodice i poslovnih saradnika postali su znatno pogodniji, budući da je kompanija MoneyGram International (NYSE:MGI) najavila da je svojoj mreži agenata u Srbiji pridružila četiri nove banke - Eurobank EFG, AIK banku, Privrednu banku i Piraeus Banku. Sa ovim pridruženim bankama, koje obuhvataju preko 260 filijala, kompanija MoneyGram sada posluje na približno 600 lokacija širom Srbije.\n„Kao jedna od najbrže rastućih kompanija za transfer novca, MoneyGram je fokusiran na širenje svoje mreže kako bi zadovoljio potrebe naših korisnika, kako širom sveta, tako i ovde u Srbiji. Srbija je važno tržište za našu kompaniju, a pridruženje novih agenata deo je tekućih napora za poboljšanje kvaliteta i dostupnosti brzih, sigurnih i jednostavnih usluga transfera novca koje MoneyGram pruža“, rekao je Masimo Kanovi, potpredsednik kompanije MoneyGram International.\nKompanija MoneyGram se ponosi visokim nivoom transparentnosti po pitanju troškova, brzine obrade, jednostavnosti, i mogućnosti slanja i prijema novca širom sveta za samo deset minuta.\nKompanija MoneyGram, osnovana je u SAD 1940. godine, a u Srbiji je prisutna od 2008. godine, preko kompanije Yassaline, koja je Super Agent u Agrobanci i preko direktnih agenata, kao što su Volksbank i Alpha bank. Zajedno sa novim agentima u Srbiji, Eurobank EFG, AIK bankom, Privrednom bankom i Piraeus bankom, kompanija je prisutna u svetu u preko 192 zemlje, na ukupno 256.000 lokacija.\nIzvor: Money Gram International\nTagovi: money gram transfer novca agenti banke\n: MoneyGram širi svoju mrežu u Srbiji pridruživanjem četiri nove banke //\n: Alpha Banka - MoneyGram International proširio mrežu za transfer novca u Srbiji //\n: UniCredit Banka - Western Union transfer novca u svim ekspoziturama UniCredit Banke u Srbiji //


Studije - Pravni fakultet za privredu i pravosuđe u Novom Sadu\nOsnovne akademske studije - VŠJ Subotica\nPravni fakultet za privredu i pravosuđe u Novom Sadu ima akreditovano odeljenje u Subotici na kojem se izvode osnovne akademske studije studijskog programa Opšte pravo.\nOsnovne akademske studije traju četiri godine i po njihovom završetku stiče se ukupno 240 ESPB bodova i zvanje DIPLOMIRANI PRAVNIK.\nUslov za upis Osnovnih akademskih studija jeste prethodno završeno četvorogodišnje srednjoškolsko obrazovanje i položen prijemni ispit.\nNa Visokoškolskoj jedinici u Subotici, Pravnog fakultetu za privredu i pravosuđe u Novom Sadu na osnovnim akademskim studijama realizuju se studijski program Opšte pravo.\nU skladu sa Bolonjskom deklaracijom svi predmeti traju jedan semestar i za svaki predmet je utvrđen odgovarajući broj ESPB bodova, određen na osnovu obima rada koji student treba da uloži kako bi savladao predmet.\nKroz izborne predmete studenti stiču uskostručna znanja upravo iz onih oblasti koje su im interesantne. Na taj način studentima se pruža mogućnost da se pripreme upravo za one poslove kroz koje bi želeli da razvijaju svoju karijeru.\nProfesori na Pravnom fakultetu su eminentni stručnjaci u svojim sa veoma bogatim iskustvom kako u nauci tako i u praksi.\nSvim našim studentima na raspolaganju su i brojne druge aktivnosti kao što su sportsko-rekreativne aktivnosti, predavanja gostujućih predavača, javne tribine, usavršavanja u inostranstvu kao i na samom Fakultetu kroz specijalističke kurseve i raznih oblasti.\nSvi studijski programi na Fakultetu su dizajnirani u skladu sa studijskim programima renomiranih evropskih univerziteta koje obučavaju stručnjake i posluju u skladu sa osnovnim principima evropskog sistema studija, kao što je definisano u okviru Bolonjske deklaracije i Evropskog sistema prenosa bodova ( ESPB ). Takođe, svi studijski programi na svim nivoima studija se realizuju u skladu sa evropskim standardima i preporukama. Pravni fakultet za privredu i pravosuđe u Novom Sadu nudi veoma širok izbor kvalitetnih i akreditovanih studijskih programa na osnovnim akademskim, master akademskim i doktorskim studijama. U sedištu Pravnog fakulteta u Novom Sadu realizuje se 5 studijskih programa, a u akreditovanim odeljenjima u Beogradu, Subotici, Šapcu i Nišu realizuje se studijski program Opšte pravo. Svi studijski programi na svim nivoima studija su akreditovani od strane Komisije za akreditaciju i proveru kvaliteta (KAPK) Ministarstva prosvete, nauke i tehnološkog razvoja Republike Srbije.\nReakreditacija Ustanove i svih studijskih programa do 2027. godine.\nAKADEMSKE STUDIJE (2014 - 2021)\nStudijski programi od 2014/15


Firma Soda Sisecam donirala 100.000 KM zdravstvenom sistemu Tuzlanskog kantona • fejm.ba\nPovodom izražene volje i spremnosti Sode Sisecam iz Lukavca (SSL) da doniranjem 100.000 KM zdravstvenim ustanovama na području našeg kantona pomognu borbu protiv zaraze korona virusom, premijer Tuzlanskog kantona Denijal Tulumović, ministrica zdravstva Dajana Čolić i ministar privrede Asmir Hasić, primili su danas u posjetu generalnog direktora SSL-a Sefu Ozincegedika sa saradnicima.\n„Prije svega želim izraziti riječi zahvale za cjelokupnu pomoć koju je Turska uputila narodima Bosne i Hercegovine. Istovremeno u ime Vlade Tuzlanskog kantona, Univerzitetskog kliničkog centra u Tuzli i Doma zdravlja Lukavac, želim se kompaniji Soda Sisecam Lukavac, ali i cijeloj Sisecam grupaciji, zahvaliti za ovu veoma vrijednu donaciju“, kazao je premijer Tulumović ističući da je ovo primjer lokalne osviještenosti i društvene odgovornosti jedne globalne kompanije.\n„Veliki je značaj ove donacije, jer prijatelji se u nevolji prepoznaju, a ovom donacijom spašavaju se životi i zdravlje građana Tuzlanskog kantona“, zaključio je premijer Tulumović.\n„Ovo je primjer naše socijalne odgovornosti. Svjesni smo da se radi o skromnim sredstvima, ali nama je čast da smo u mogućnosti pomoći i nadamo se da će to biti makar mali doprinos cjelokupnom trudu kojeg Vlada Tuzlanskog kantona u saradnji sa svim pratećim institucijama ulažu u borbi protiv pandemije“, kazao je direktor Ozincegedik, te dodao da je sreća u cijeloj ovoj situaciji da Tuzlanski kanton na čelu ima jednog uvaženog i priznatog ljekara.\nPovezane vijesti:Firma Soda Sisecam donirala 100.000 KM zdravstvenom sistemu Tuzlanskog kantona, naslovna, soda sisecam, Vlada TK, Vlada Tuzlanskog kantona


Oštra Luka - Poledica i slaba magla u planinskim predjelima\nNa većini puteva u Republici Srpskoj i Federaciji BiH saobraćaj se odvija po suvim kolovozima, dok u planinskim predjelima može biti poledice zbog pojave mraza, ali i slabe magle i sumaglice u jutarnjim časovima.\nIz Auto-moto saveza (AMS) Republike Srpske vozačima savjetuju opreznu vožnju, prilagođenu stanju i uslovima na putu, uz obavezno posjedovanje zimske opreme do 15. aprila.\nNa području Republike Srpske i FBiH od 20.00 do 5.00 časova na snazi je potpuna zabrana kretanja.\nZbog formiranja konvoja u Hrvatskoj, povremeno se stvaraju duge kolone teretnih vozila na graničnim prelazima u BiH.\nHrvatska i Crna Gora su zatvorile sve granične prelaze prema BiH. Ulazak u te zemlje je dozvoljen samo njihovim državljanima, strancima koji imaju prijavljen boravak i vozačima teretnih vozila.\nAMS Republike Srpske zajedno sa svojih 49 auto-moto društava zahvaljuje svim vozačima kamiona, koji uprkos opasnosti od virusa korona maksimalno strpljivo i uredno prevoze robu i snabdijevaju tržište Srpske i BiH prehrambenim, medicinskim i drugim proizvodima.\nAMS apeluje da svi stanovnici Republike Srpske prate uputstva Vlade Srpske, nadležnih zdravstvenih ustanova i lokalnih zajednica, te da ne kreću na put bez prijeke potrebe, kao i da se pridržavaju mjera zaštite.\nVangabaritni tereti kreću se na relacijama međuentitska linija Banj Brdo - Bijeljina - Patkovača i međuentitetska granica Stanić Rijeka - Derventa - Kozarska Dubica, a vozačima je upućena molba za razumjevanje i da poštuju lica iz pratnje.\nZbog izgradnje mosta na rijeci Savi izmijenjen je režim odvijanja saobraćaja na auto-putu Banjaluka-Gradiška, u zoni naselja Čatrnja i carinskog terminala, pa vozače iz AMS mole da voze opreznije i sporije, te da poštuju privremeno postavljenu signalizaciju.\nZbog radova na raskrsnici na spoju auto-puta Banjaluka-Doboj i magistralnog puta Johovac-Rudanka izmijenjen je režim odvijanja saobraćaja na tom magistralnom putu.\nNa dionici Modriča jedan - Vukosavlje/Jakeš/ - Podnovlje - Šešlije - Johovac - Rudanka - Doboj - granica Republike Srpske/FBiH /Karuše/, zbog radova je izmijenjen režim odvijanja saobraćaja.\nRadi uključivanja i isključivanja mehanizacije koja je nagažovana na izgradnji auto-puta od petlje Johovac do petlje Rudanka, izmjenjen je režim odvijanja saobraćaja na dionici magistralnog puta Rudanka - Doboj jedan.\nU toku je izgradnja isključne trake u Zalužanima, na dionici magistralnog puta Klašnice dva - Šargovac u desnoj kolovoznoj traci iz pravca Banjaluke, zbog čega je izmijenjen režim u odvijanju saobraćaja.\nIz AMS mole vozače da poštuju privremeno postavljenu signalizaciju.\nZbog izgradnje raskrsnice na dionici magistralnog puta Gornja Vijaka jedan-Derventa i na dionici regionalnog puta Gornja Vijaka jedan - Gornja Vijaka dva izmijenjen je režim odvijanja saobraćaja, pa vozače iz AMS mole da voze opreznije i sporije, te da poštuju privremeno postavljenu signalizaciju.\nNa dionici magistralnog puta Banjaluka dva-Srpske Toplice, za vrijeme izgradnje mosta preko rijeke Vrbas izmijenjen je režim saobraćaja i regulisan privremenom signalizacijom.\nZbog deminerskih radova na dionicama magistralnih puteva Brod-Odžak u mjestu Klakar Donji i Pelagićevo - Gradačac u mjestu Turić Prosjek u vremenu od 8.15 do 15.05 časova radnim danima povremene su obustave saobraćaja u intervalima 30 minuta obustave i 10 minuta propuštanja saobraćaja.\nZbog deminerskih radova na dionici regionalnog puta Derventa-Podnovlje, na deminerskom radilištu "Gornji Božinci" u vremenu od 8.15 do 15.05 časova radnim danima, dolazi do povremenih obustava saobraćaja, u intervalima 30 minuta obustave i 10 minuta propuštanja saobraćaja.\nNa regionalnom putu Lamovita - Stari Majdan u toku je izgradnja vodovodne mreže, zbog čega je izmijenjen režim u odvijanju saobraćaja.\nU toku su radovi na klizištu na regionalnom putu Kotor Varoš-Kneževo, u mjestu Živinice, pa su radnim danima u vremenu od 7.00 do 17.00 časova povremene obustave saobraćaja koje traju maksimalno pet minuta.\nNa dijelu regionalnog puta Ugljevik-Glavičice u rejonu Starog Ugljevika zbog aktiviranog klizišta saobraćaj se odvija usporeno, naizmjenično jednom trakom, kao i na regionalnom putu Priboj-Lopare, u mjestu Priboj, preko mosta na Labuđanskoj rijeci, zbog oštećenja mosta.\nU toku je izgradnja male hidroelektrane "Krupac" na rijeci Željeznici, zbog čega se saobraćaj na dionici magistralnog puta Krupac - granica Republike Srpske /Bogatići/, na području opština Istočna Ilidža i Trnovo odvija naizmjenično jednom trakom, uz postavljene semafore.\nZbog klizišta, jednom trakom naizmjeničnim propuštanjem vozila saobraćaj se odvija na regionalnom putu Ukrina - Gornja Vijaka. U toku su i radovi na dionici regionalnog puta Šekovići - Caparde, pa se saobraćaj odvija naizmjenično jednom trakom.\nNa lokalnom putu Gornja i Donja Piskavica, u mjestu Strike, saobraćaj se, zbog klizišta odvija jednom trakom naizmjenično.\nNa području FBiH zbog radova na mostu ispred naplatnog mjesta Zenica jug auto-putem se saobraća naizmjenično jednom trakom.\nU toku su radovi na magistralnom putu Buna-Tasovčići, zbog čega se na mjestu izvođenja radova saobraća naizmjenično jednom trakom.\nNalazite se ovdje: NaslovnicaVijestiRegionalne VijestiPoledica i slaba magla u planinskim predjelima


Mnogi brendovi ne brinu o "cancel kulturi" - Marketing Mreža\nSVET – Dok je fenomen „cancel kulture“ i javnog pozivanja na bojkot ili promene brenda nakon pogrešnih koraka dramatično porastao poslednjih godina, većina marketara nije zabrinuta, pokazala je nedavna studija kompanije Forrester.\nIzveštaj otkriva da 57% američkih direktora marketinga veruje da pretnje „otkazivanjem“ ili bojkoti neće imati uticaja na prodaju njihovog brenda, dok oko 59% njih veruje da „otkazivanje“ neće direktno uticati na njihove brendove.\n„Uočili smo da kultura otkazivanja više utiče na lične brendove nego na brendove kompanija. Ljudi, a ne kompanije, mogu biti materijalno ugroženi pod uticajem kulture otkazivanja“, napisao je nedavno u blog postu Mike Proulx, potpredsednik i direktor istraživanja u Forresteru. Ipak, primetio je da kompanije nisu uvek imune na efekte „cancel kulture“.\nForrester definiše kulturu otkazivanja kao „široko rasprostranjenu javnu kampanju (često putem društvenih medija) u kojoj se kompanija poziva na odgovornost za pogrešna dela“.\nPoslednjih godina došlo je do „otkazivanje“ brendova kao što je Goya Foods, nakon što su pre dve godine rukovodioci ove kompanije dali pro-Trampove izjave. Kao što je Proulx primetio, mnoge poznate ličnosti su takođe pale u nemilost svojih pratilaca. Chrissy Teigen je, na primer, „bojkotovana“ prošle godine nakon što su se pojavili dokazi njenog cyberbullyinga.\nPrema Forresteru, 55% odraslih na mreži u SAD spremno je da bojkotuje brend ako on „namerno ima neetičke poslovne prakse“, a 53% će ga bojkotovati zbog neprofesionalnog ponašanja prema zaposlenima.\nAli postoje strategije koje brendovi mogu preduzeti da bi „ponovo stale na noge“ kada se suoče sa bojkotima i javnom negativnošću.\nForrester savetuje da kompanije „shvate greške“ i otkrio je da bi se 41% potrošača vratilo brendu koji se javno izvini i prizna da je pogrešio. Brendovi poput Aunt Jemima i Uncle Ben napravili su takve korake i spasile brend. Na kraju, Forrester je otkrio da brendovi treba da „podržavaju vrednosti kompanije“, jer bi 22% odraslih potrošača bojkotovalo brend koji ne deli iste vrednosti.


Beograd traži firmu koja će snabdevati narodne kuhinje - Posao vredan 12,3 mil EUR - Edukaplus\nBeograd traži firmu koja će snabdevati narodne kuhinje – Posao vredan 12,3 mil EUR\nUt | Izvor: eKapija\nGrad Beograd raspisao novi je javni poziv za izbor firme koja će pripremati i distribuirati oko 9,6 miliona obroka za narodne kuhinje u periodu od dve godine. Vrednost ovog posla je 1,53 milijarde dinara (12,3 mil EUR).\nUsluga treba da se pruži preko 50 narodnih kuhinja koje se nalaze u Beogradu, od kojih je 10 pokretnih.\nKriterijum za dodelu ovog posla je najniža ponuđena cena.\nRok za prijavu je 18. april 2017. godine, a otvararanje ponuda biće istog dana u 9 časova.\nPodsetimo, pribavljanje hrane za narodne kuhinje je prethodnih godina donosila mnogo žalbi, menjanje pobednika i na kraju poništavanje celog postupka javne nabavke zbog čega je u jednom trenutku bilo dovedeno u pitanje i redovno snabdevanje korisnika narodne kuhinje. Tako je u februaru 2016. godine posao dodeljen preduzeću Multicetering koji je ponudio najnižu cenu obroka, ali je zbog njihovog izbora namirnica posle žalbi ona bila odbijena. Zvaničan razlog bio je nedostatak objašnjenja koje ulje se koristi pri spremanju obroka, kao i da li oni sadrže meso sa kožom i kostima jer, prema rečima Komisije za javne nabavke, ti podaci znatno utiču na kvalitet hrane i ponuđenu cenu.\nZa očekivati je da se i ove godine na javni poziv prijave dobro poznate firme kao što su Multicetering, preko Lida i Vojne ustanove Dedinje, koje su u nekom prethodnom periodu snabdevale narodne kuhinje.


Aleksandrijska crkva na listi meta Al-Qaide - Klix.ba\nEgipat Aleksandrijska crkva na listi meta Al-Qaide\nAleksandrijska crkva na listi meta Al-Qaide\n3.1.2011. u 13:53\nCrkva aleksandrijskih svetaca u Egiptu na koju je u novogodišnjoj noći izveden krvavi napad, na listi je kultnih koptskih objekata koji su navedeni početkom decembra kao mete na internetskoj stranici Al-Qaide.\nLista je objavljena 2. decembra na stranici Choumopukh al-Islam, na kojoj izlazi većina saopćenja Al-Qaide.\nPod nazivom "Ustani i ne spavaj", autor poziva "svakog muslimana koji se brine za reputaciju svojih sestara da digne u zrak kultne objekte u tenutku kada su puni ljudi".\nNa listi je pedesetak koptskih crkava u Kairu i Aleksandriji, gdje je 21 osoba ubijena, a nekoliko desetaka ranjeno, i u drugim egipatskim regijama, kao i koptske crkve u nekoliko evropskih zemalja, među kojim su Francuska, Njemačka i Velika Britanija.\nZa napad u Aleksandriji niko nije preuzeo odgovornost, ali egipatske vlasti spominju trag Al-Qaide. Mreža, koja je preuzela odgovornost za smrtonosni napad 31. oktobra na jednu katedralu u Bagdadu, kada je ubijeno 46 vjernika, izrekla je prijetnje egipatskim kršćanima.\nIrački ogranak Al-Qaide je prijetio da će napasti kršćane u regiji ako koptska crkva ne "oslobodi" kršćanke koje su predstavljene kao "zatvorenice u manastirima" zbog toga što su prešle na islam.\nRadi se o Camiliji Chehati i Wafi Constantin, suprugama koptskih svećenika, čiji je navodni prelazak na islam izazvao nerede u Egiptu.